text:
Uzongabaza ukuthi ingumqwali ne-4008Comment on this story
UMHLAZIYI: Ngqeshe Buthelezi
IMOTO: Peugeot 4008
INANI: 4008 2.0 CVT Active R363 900 4008 2.0 CVT Allure R388 500
KWA Peugeot basebenzise uhlelo lokuhlaziya izimoto iTop Gear ebibanjwe ngeledlule eThekwini ukwethula imoto yabo entsha i-4008 okuyi sports utility vehicle edonsa ngawo womane amasondo ifour-wheel drive. Noma ithi ayithathe kancane kwi 3008 yona eyi multi-purpose vehicles, edlise ngokuba yi Crossover, kodwa i-4008 yakhelwe ukuhamba emigwaqeni okungeke kwahamba nanoma iyiphi imoto ejwayelekile ikakhulukazi njengoba iyi-SUV.
Mina ngivele ngayizwela i-4008 ngesikhathi ngibona ukuthi iyi SUV ngoba lokho kusho ukuthi le moto enhle kangaka kuzomele inqamule imimango nezintaba ukuze uzwakale kahle umuzwa wayo.
Awucabange nje igrille ye 4008 edonsekile kuhle kwamehlo eShayina yase igqiza ngombala ocwebezelayo. Amalambu akhona i-LED daytime running aseqala ukungiphuma ngoba asetholakala kuzo zonke izinhlobo zezimoto.
Ilekelelwa amasondo awugqinsi okungabuzwa ukuthi awokuhamba emigwaqeni emibi.
Ngaphakathi kusetshenziswa isikhumba esithambile, yase igqiza ngemibala ecwebezelayo ezindaweni ezithile njengazo zonke izimoto ezakhiwa manje nabo kwa-Peugeot bakuqikelele ukuthi amabhathini nokunye okuhambisana nokushayela bakwenze kwaqondana nomshayeli ukuze amehlo akhe angasuki emgwaqeni. Isiteringi nje siphethe izinto eziningi njenge cruise control Bluetooth. Uma uvula ibhonethi uzowubona umphumela wokusebenzisana phakathi kwe Peugeot ne Mitsubishi. Injini yayo ingu 2.0 litre four cylinder isebenzisa upetrol.Le njini inamandla afinyelela ku 110kW ne torque engu 197Nm, ugearbox wakhona udonsa ngamagiya ayisithupha kanti owohlobo lwe CVT kuzo zonke izinhlobo.
Phela itholakala ngezinhlobo ezimbili kukhona i- Active ne Allure bese kushiyana ukwenza ngezinto ezitholakala kuzo lezi zimoto kusukela kwezobuchwepheshe, ukuvuleka nezokuphepha.
Lapha sikubalela izinto ezifana ne-USB ne-Bluetooth connectivity, ama airbag ayisikhombisa, iclimate control, amalambu azikhanyelayo kanjalo nama wiper avele asebenze uma ezwa amanzi njengemvula namasondo angu 18 inch.
Uhlobo lwe Allure luphinde luthi thuthu ngezinga njengoba luphuma nophahla okwazi ukubona isibhakabhaka ushayela iCielo glass panoramic roof, kanjalo nama roof bars, izihlalo zesikhumba nezihlalo ezifudunyezwayo.
Njengoba kuyi 4x4 iwushiyile umhlaba ngoba ukuphakama kwayo kungu 200 mm. Izinsimbi zokuthwala ezisokhakhayini zigcwalisa ukuba kwayo i-SUV.
INGAPHAKATHI
Noma ungeke uyibeke esigabeni sama SUV amakhulu kodwa yona idle ngokuqoqeka. izihlalo zangaphambili yilezo ongena kuzo zikugomothele no dashboard oqondene ngqo nomshayeli.
isiteringi sayo yileso esihlukene izigaba ezintathu esiqukethe yonke into njenge radio okwazi ukuyishintsha kuso kanjalo ne-Bluetooth njengoba sesike sakubekela. Izihlalo zangemuva ziyakwazi ukulala kuvuleke isikhala. ngemuva isikhala sokubeka impahla singu 384 litres. Phakathi kwezihlalo zangaphambili kunezikhala zokubeka izingilazi kanjalo namaphakethe ongabeka kuwo izinto njengeselula nesikhwama esincane semali. emaceleni ezihlalweni zangaphambili futhi kunezindawo ezingangena amabhodlela angu 1,5-litre.
IPeugeot 4008 iyakwazi ukuhamba ngejubane isuka ku 0 ifinyelele ku 100 km/h ngemizuzwana engu-10,9 kanti ijubane layo eliphezulu ligcina ku 188 km/h.
Ngokwezinga lezimoto ezingama SUV isebenzisa upetrol oyisikalo esingu 8,1 ngezinga lika 100 km, kodwa nalapho ngiyakugcizelela ukuthi kuya ngokuthi wena uyishayela kanjani. Njengoba ngike ngabeka ekuqaleni le moto ibisethulwa nje kusazovela ithuba lokuthi ivivinywe lapho sizothola khona nethuba lokukubikela nokunye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
IMDC-T Ithi Amalunga Ayo Lokhu Ehlukuluzwa
UMnu. George Chivaura ubikwa etshaywe labanye bakhe ababili eZvimba njalo babika loludaba enkambeni ye Kutama Police Station kulesosigaba.
MDC flag
Sithandekile Mhlanga
20.11.2012 17:37
WASHINGTON DC—
Icele leMDC elikhokhelwa nguMnu. Morgan Tsvangirai lithi ukuhlukuluzwa kwamalunga alo lokhu kuqhubekela phambili njalo elinye ilunga lalelibandla lisesibhedlela ngemva kokutshaywa kakubi lilunga lebandla leZANU PF esigabeni seZvimba.
UMnu. George Chivaura ubikwa etshaywe labanye bakhe ababili njalo babika loludaba enkambeni ye Kutama Police Station kulesosigaba.
Amapholisa alile ukukhuluma ngaloludaba njalo abikwa engakabophi muntu lanxa kusazakala esigabeni ukuthi ngobani abatshaye abathathu laba.
Isiphathamandla sogatsha lwabatsha kulelibandla uMnu. Promise Mkhwananzi utshele uSithandekile Mhlanga weStudio7 kusobala ukuthi amalunga ebandla lakhe asehlukuluzwa ngaphambilini kokhetho.
Ingxoxo LoMnu. Promise Mkhwananzi

robotstxt: allowed

filter: keep


text:
UJoemat-Pettersson uzohlangana noZuma
2012-11-14 10:04
Johannesburg - Kulindeleke ukuthi uNgqongqoshe woMnyango wezeMvelo namaHlathi uTina
Joemat-Pettersson ahlangane noMengameli wezwe uJacob Zuma, ngenhloso yokuthi kwenyuswe amaholo abantu abasebenza emapulazini.
"Ungqongqoshe ucelwe ngabasebenzi ukuthi angenelele odabeni lwabo lwamaholo, aphinde akhulume nomengameli ngenhloso yokuthi kucelwe umqashi athi ukwenyusa amaholo," kusho umkhulumeli kangqongqoshe uPalesa Mokomela.
"UJoemat-Pettersson ufana nesithunywa esiya kuZuma, ukuyodlulisa umyalezo wabasebenzi. Uzocela ukuthi kuphinde kubhekisiswe amaholo abo abasebenzi."
Umkhulumeli kamengameli uMac Maharaj uthe kuyaziwa ngalo mhlangano, nokho akakhiphanga ingonyuluka njengoba ethe lolu wudaba lwangaphakathi.
Abasebenzi basepulazini lamagilebisi iHex River Valley, eWestern Cape, bangena esitelekeni esesidonse isikhathi esevile esontweni, bafuna umqashi abanyusele amaholo afinyelele ku-R150 ngosuku.
Abasebenzi abaningi bathola imali esukela ku-R69 kuya ku-R80 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UHillary uvakashele uMadibaComment on this story
EMUVA kwamasonto amathathu owayenguMengameli waseMelika, uBill Clinton, evakashele uMnuz Nelson Mandela emzini wakhe eQunu e-Eastern Cape, izolo umkakhe, uNkk Hillary Clinton, onguNobhala waseMelika naye uphinde wahambela uMadiba kule ndawo.
Izolo uNkk Clinton nezithunywa ahamba nazo bahlanganyele noMandela kudliwa uNkk Clinton wafisela uMandela unwele olude. UMandela ube nguMengameli wezwe ngesikhathi esifanayo noMnuz Bill Clinton ehola iMelika.
UNkk Clinton uphinde wahlangana noNkk Graca Machel bengqumuza ngokuthile ngesikhathi abathwebuli bethatha izithombe kubonakala noMnuz Mandela edla uhleko oluncane azakhele ngalo ugazi.
Emuva kwalo mhlangano babe sebedlulela egunjini elithile baba nesidlo sasemini. uMandela wabe esesala egunjini lokuphumula nethimba elibhekele lezempilo. UMandela unomuzi eQunu naseGoli kanti muva nje ubuyele eQunu lapho ebhekwe khona ithimba labezempilo ubusuku nemini.
UClinton uzohambela ePitoli nase Cape Town ngaphambi kokulifulathela leli ngoLwesine.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANC izokwakha isikole sezombusazwe
2012-12-17 08:35
Bloemfontein - I-ANC isithole isiza lapho izokwakha khona isikole sezombusazwe, kusho uNobhala Jikelele weqembu uGwede Mantashe ngesikhathi kuqhubeka ingqungquthela eMangaung.
"Sinepulazi esizovusa kulo isikole sezepolitiki," kusho uMantashe, ngesikhathi ethula umbiko weqembu kule nkomfa ngeSonto.
"Ukwakhiwa kwaso kubanjezelwe yizimali, nokuhleli kuyinkinga kuleli qembu," esho.
UMantashe ube esencokola ngegama likaPatrice Motsepe ekutheni kungani bengakwazi ukwakha lesi sikole.
"Akuthina sonke esinezimayini ze-platinum," esho.
Bathi kuningi okumele kwenziwe ekuqeqesheni amaqabane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 2 kuphangwa eKZN
2012-08-30 07:43
Johannesburg - Kushone abantu ababili, unogada nosolwa ngokuphanga, ngesikhathi kuqubuka impi yezulu lezandla kubanjwa inkunzi imoto yemali eMpangeni, kusho amaphoyisa aKwaZulu-Natal ngoLwesine.
Labo nogada bebeyolanda imali ebhange ngabo-11:30 ngoLwesithathu ngesikhathi behlaselwa amadoda amane abehlome ngezibhamu, kusho uColonel Jay Naicker.
"Onogada babe sebebuyisela nabo ngenhlamvu, bebulala umsolwa. Laba abanye abathathu babe sebeyabaleka ngemoto beshiya lo oseshonile nemali ngemuva," kusho uNaicker.
Kube sekwaziswa amaphoyisa, nabe esejaha le moto aze ayifica, kwaqubuka ezinye futhi izibhelu, kwalimala abasolwa ababili.
Owesine umsolwa usagcwele amathafa.
- Landela
IzindabaNews24 kuTwitter
- SAPA


text:
Kushone 6 engozini eW Cape
2012-12-06 14:02
Cape Town - Abantu ababili abadala kanye nezingane ezine, bashonile ngesikhathi kwenzeka ingozi yomgwaqo kushayisana imoto encane neloli ngaseTouws River.
Izikhulu zomgwaqo eWestern Cape, zithi ingozi yenzeke ngoLwesine ekuseni.
Isikhulu sezemigwaqo uKenny Africa uthe imoto ebihamba ku-N1, isuka eKapa, ishayisane neloli ngezithuba zawo-09:30.
Uthe iloli belisuka eBeaufort
West, okuyindawo engamakhilomitha angu-40, ukusuka eTouws River.
Umgwaqo ekwehle kuwo ingozi uvele ubizwa "ngomgwaqo wokufa"
"Kukholakala ukuthi umshayeli wemoto ubanjwe yisithongwana eshayela, imoto yase imphunyuka ingena elolini."
U-Africa uthe izingane ziseminyakeni ephakathi kuka-12 no-15 ubudala, zehlakalelwe yingozi ziyobona ubaba wazo.
Umshayeli weloli uphume engenamyocu, sekucelwe abashayeli ukuthi baqaphele njengoba kuyisikhathi samaholidi, kunesiphithiphithi.
– Landela Izindaba News24 kuTwitter
(@IzindabaNews24).
- SAPA


text:
From Community Memory
Ingqathu umdlalo odlalwa yizingane zamantombazane isikhathi esiningi kodwa nezabafana seziyawudlala manje lomdlalo. Udlalwa ngabantu abathathu noma ngaphezulu. Ingqathu yakhiwa ngohlobo lotshani olubizwa ngengongoni noma isikhonko. Kukhethwa lolutshani ngoba luqinile futhi intambo ihlala isikhathi eside. Lolutshani luyalukwa ngamantombazane uma eseqedile kubalulekile ukuthi baqale bayicwilise isikhashana emanzini abandayo ukuze iqine bese bedlala ngayo imanzi ukuze ibe nomfutho ngesikhathi beyishaya.
Njalo ngemuva kokudlala kufanele bayicwilise emanzini, ukwenzela ukuthi ihlale iqinile inganqamuki. Esinye sezizathu zokunakekelwa kwalentambo yabo ukuthi uhlobo lotshani eyenziwa ngayo alutholakali kalula futhi luqinile okuthatha isikhathi eside ukuyiluka. Lomdlalo udlalwa noma yinini uma izingane zithola isikhathi. Umuntu odlala ingqathu kufanele abe nobuciko ngoba kusuke kudlalelwa ukubona ingqwele. Ngesinye isikhathi izingane ziyahlukanisana ngamaqembu ukuze kubonakale ukuthi yiliphi elikwaziyo noma elizophumelela. Kanjalo nalabo abasuke beshaya intambo kufanele kube ngabantu abakwaziyo ukuyishaya bangasheshi ukukhathala ngoba lokho kungenza iqembu labo lihlulwe.
Kuningi izingane ezikwenzayo ukwenza lomdlalo uthakaselwe njengokucula ngesikhathi zidlala. Iculo ngalinye lihambisana nendlela onobuciko ekudlalwa ngayo. Lapha ngezansi sinamaculo asetshenziswayo uma izingane zidlala lemidlalo yazo. Amaculo abawasebenzisayo umuntu ngamunye uma esedlala ulandela iculo lize liphele kodwa ngesinye isikhathi umuntu udlala adedele omunye bashintshane iculo lize liphele. Isikhathi esiningi umuntu ungena ngayedwa entanjeni uma sekuyithuba lakhe lokudlala kodwa ziningi izinto asebezishintshile ngoba seziyakwazi nokuthi zingene entanjeni zingaphezu kwezimbili kodwa lendlela yokudlala idinga ubuciko obukhulu.
Umvakashi
Umvakash’ uyavakash’ zigangen’
Indlovukaz’ ithwel’ umqhele
Awubhekeki nokubhekeka
Hhu mekle! Mekle
Hhu mekle!
Uhelele
One, two, three helele, kulokhu kuphindaphindwa kanjalo. Kuleliculo lowo odlalayo udlala izikhathi ezintathu kuthi lapho sekuthiwa helele kufanele aphume kungene omunye ngokushintshana. KUbalulekile kulabo abashaya intambo ukuthi baqinisekise ukuthi intambo bayimise phezulu ukuze umuntu uma ephuma entanjeni angakhubeki alimale.
Amashigoshi
One, two amashigoshi, shigoshi
One, two ama push back, push back
One, two back side, back side
One, two ama inside, inside
One, two amahlala phansi, hlala phansi
Ngesikhathi kushiwo leliculo one, two losentanjeni uyagxuma kabili uma sekuthiwa shigoshi akasagxumi intambo ishaye ezinyaweni kuye ayeqe ngobuciko bakhona, kuqhutshekwe neculo njalo uma sekufikwa lapho lishintsha khona wenza lokho okushiwo yiculo lize liphele. Ngokuhlukana kwezindawo lomdlalo uyehluka ngendlela odlalwa ngayo nangendlela amaculo abawacula ngayo.
English Summary
Skipping rope is a game played by boys and girls.
By: Nelisiwe Hlongwane


text:
Ugwetshwe ekhala owadlwengula indodakazi
2012-12-03 10:03
Mlondi Radebe, The Witness
Durban - INkantolo yesiFunda eMgungundlovu imgwebe iminyaka engu-20 ethothoza ejele ubaba owadlwengula indodakazi yakhe angayizali, eneminyaka engu-12 ubudala.
Umbiko wephephandaba iThe Witness uthi umama wengane usefake incwadi yesehlukaniso, icala lenziwa ngonyaka ka-2010.
Umama wengane ukhale kwaze kwaqedwa enkantolo, ngesikhathi kwethulwa isigwebo, uthe ubemthanda umyeni wakhe futhi emhlonipha.
Ubaba lona kuthiwa ubedlwegula indodakzi angayizali ngesikhathi ayizalayo ilele eceleni.
Umama lona eligodliwe igama lakhe ngenhloso yokuvikela izingane, ethula ubufakzi uthe: " Ukuqedile ukwethemba izingane zami ebezinakho. Awugcinanga ngokuhlukumeza ingane kodwa uhlukanise phakathi umndeni."
“Indodakazi yethu encane ibingahlukani nawe, kodwa manje ingibuza imibuzo engaphenduleki."
Ubaba lona ubekhala ngesikhathi egwetshwa yinkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Utheleke ngokuthula enkantolo uMalema
2012-11-30 12:04
Polokwane - Egqoke isudi, uJulius Malema uhlale phansi etshengisa ungatatazali ngaphambi kokuqhubeka kwecala eNkantolo eNkulu yaseLimpopo, ePolokwane, njengoba esolwa ngamacala okuwaka ngoLwesihlanu.
Lo mholi we-ANC Youth League owaxoshwa ubingelele abezindaba etshengisa umusa, njengoba eze wabaxhawula abanye.
UMalema akatshengisanga nokuncane ukukhathazeka njengoba ebezilungiselela ukubhekana namacala okukhwabanisa, inkohlakalo nokuphatha budlabha imali.
Amaphoyisa abenkanise ngaphandle kwenkantolo eqaphe isimo.
Akuzange kubikwe siphithiphithi.
Icala libe selihlehliselwa unyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuphahlazeke indiza e-Indonesia
2011-09-29 07:02
Jakarta - Okhulumela uMnyango wezokuThutha uthe kuphahlazeke indiza encane ebithwele abantu abangu-18, nokusatshelwa ukuthi bashone bonke, entshonalanga ne-Indonesia.
UBambang Ervan uthe indiza iCASA C-212 iphahlazeke ngoLwesine endaweni yaseBahorok.
Ibithwele abasebenzi abathathu nabagibeli abangu-15.
I-Indonesia, nokuyizwe elinabantu abangu-240 million, isolokhu ihlaselwe yizingozi kule minyaka embalwa eyedlule.
- Landela IzindabaNews24 kuTwitter
- Sapa - AP


text:
Ugcine eboshiwe uSechaba
2013-02-25 10:05
Johannesburg - Umculi oshaya owokholo uSechaba Pali uchithe izinsuku eziyisihlanu etholoza esitokisini kulandela ukuboshwa ngemuva kokuvela kokuthi wakhulelisa intombazane esencane.
Lokhu kungemuva kokuthi iNkantolo yeMantshi yaseLadybrand ithe akahlale esitokisini kuze kube nguLwesibili, nalapho kulindeleke khona ukuthi afake isicelo sebheyili.
USechaba waboshwa ngesonto eledlule kulandela udaba olwaphuma kuSunday World emasontweni emabili edlule lokuthi waba nengane nentombazane, 15.
Ube esezinikela emaphoyiseni aseWelkom ngoLwesibili.
Amaphoyisa aseWelkom abe esemdlulisela eTweespruit, eFree State, nalapho echithe khona izinsuku ezimbili ngaphambi kokuvela enkantolo.
Kuvele ukuthi leli cala lingaphansi kukaSchedule 6, noqukethe amacala abucayi kakhulu.
Unkosikazi kaSechaba, uJulie, uveze ukuthi umndeni wentombazane wawuvele unezinhloso zokuqola lo mculi kwasekuqaleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uyashada oweMalini
2011-07-27 12:11
Durban - Uzoshada nesoka lakhe leminyaka umculi weqembu laseThekwini elishisa izikhotha, iMalini, kubika iphephandaba iSolezwe.
UThofo Goge ocula phambili kuleli qembu nodabuka KwaMashu, uzoshada nesoka lakhe elalingumculi weqembu elalishisa izikhotha ngama-90’s, iTwins.
Umthombo opotshoze lezi zindaba uthe kade aqala amalungiselelo omshado phakathi kukaThofo noLucky Shabangu owayecula kumaTwins.
Leli qembu lalakhiwe ngamawele okwakungawa-kwaShabangu okwakungoLucky noNhlanhla nawakwaSethato okwakungoTebogo noThato.
Lo mthombo uthe uThofo uzokwembeswa, okungezinye zezindlela zokulungiselela umcimbi omkhulu.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- News24


text:
UMerkel uthi uzomamukela ngezimhlophe uHollande
2012-05-07 14:51
Berlin - UShansela waseGermany u-Angela Merkel uthe uzomamukela ngezandla ezimhlophe lowo osanda kuqokwa njengomengameli eFrance uFrancois Hollande uma esevakashele ezweni lakhe emuva kokugcotshwa.
Uthi bavumelene ngesikhathi bekhuluma ocingweni ngeSonto "ngokusebenzisana" wanezezela ngokuthi: "Ukusebenzisana phakathi kweFrance neGermany kubaluleke kakhulu ukuze kuphumelele i-Europe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Avelile amabhungu ngelokubulala
2012-11-02 07:44
Mossel Bay - Avele eNkantolo yeMantshi yaseMossel Bay amabhungu aseWestern Cape asolwa ngokubulala umfundi, kusho iNational Prosecuting Authority (NPA).
UXolisani Thomas noSiyabulela Mbalula, abaneminyaka engu-18 ubudala, bazobuyela enkantolo ngoNovemba 7 uma sebezofaka isicelo sebheyili.
Bagqunywe esitokisini, kusho okhulumela i-NPA u-Eric Ntabazalila.
UThabani Mntini, 19, wagwazwa washona ngesikhathi kusuka ingxabano esikoleni esiseMossel Bay ngesikhathi sekhefu lasekuseni ngo-Okthoba 22.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udilikajele kumdlwenguli waseKZN
2013-02-01 14:03
Johannesburg - Indoda, 36, ugwetshwe udilikajele itholoza endlini emnyama eNkantolo yesiFunda eSikhawini, ngecala lokudlwengula, ukuphanga nokuthumba, kusho amaphoyisa aKwaZulu-Natal ngoLwesihlanu.
UCaptain Thulani Zwane uthe uBigboy Jiyane ugwetshwe ngoLwesine udilikajele neminyaka engu-60 ngaphezulu, nokuyisigwebo azosidonsa kanye kanye ngecala alenza ngoDisemba 2011.
UJiyane wazithathela isithelo ngenkani kowesifazane, 33, ngaphambi kokubaleka nesikhwama sakhe semali.
Waphinde wadlwengula intombazane, 18, ngayo leyo nyanga eMandlankala, eSikhawini.
"Le ntombazane yayihamba nesoka layo, lona alibopha ngebhande, wase eyidlwengula phambi kwalo," kusho uZwane.
"Wabaphuca amaselula nemali."
UKhomishana wamaPhoyisa esifundazweni uLieutenant General Mmamonnye Ngobeni usamukele lesi sigwebo wathi kumele sibe yisexwayiso nakwabanye abacabanga ukuganga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akubhekwe amanani okudla - Ikhabhinethi
2012-09-21 14:02
Cape Town - IKhabhinethi selicele ikomidi ilangaphakathi longqongqoshe ukuthi libhekisise bese lenza izincomo ngamanani okudla, kulandela ukuguquka kwamanani ngemuva kokuhlasela kwesomiso eMelika.
Ikomidi kulindeleke ukuthi libhekisise uhlelo olwaziwa nge-Integrated Food Security Strategy, kusho isikhulu sesigungu iNational Agricultural Marketing Council uRonald Ramabulane.
"Inkinga ekhona isomiso saseMelika, lesi yisomiso esibi kakhulu kwesike sabonakala eminyekeni engu-30 eyedlule. Lokhu kuzokwenza kwenyuke intengo yembewu kanye nenyama,” ekhuluma etshela abezindaba.
"Yileyo nje inkinga esibhekene nayo, maduzane sizobuyisa impendulo eKhabhinethini kuze kuzokwenziwa izincomo.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Makudedelwe ingalo yomthetho - ANC
2013-02-26 07:35
Klerksdorp - I-ANC eNorth West iphakamise ukuthi kumele kudedelwe ingalo yomthetho ukuba isebenze kulandela ukuboshwa kukangqongqoshe wesifundazwe uChina Dodovu ngecala lokubulala.
“Sikholelwa ekutheni kumele kunikezwe ezobulungiswa isikhathi ngaphandle kokuphazanyiswa," kusho uKenny Morolong esitatimendeni.
Uthe isigungu esiphezulu esifundazweni sikholelwa ekutheni umuntu umsulwa kuze kube utholwa yinkantolo enecala, kodwa futhi wathi kubalulekile ukwazi ukuthi akekho umuntu omkhulu kunomthetho.
UDodovu uboshwe ngesikhathi kunomhlangano wesigungu esiphezulu esifundazweni ngoMsombuluko.
UNobhala we-ANC esifundeni u-Obuti Chika, 33, wadutshulwa washona emzini wakhe eKlerksdorp ngoDisemba 14.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone izingane odokotela beselivini
2013-01-08 11:05
Mokopane - UKagiso Kobe onezinyanga eziyisikhombisa ubudala, ubehuda ephalaza isikhathi esingangesonto enganakiwe elele esibhedlela saseLimpopo iGeorge Masebe Hospital, ngaphandle kwaseMokopane.
Lokhu kube ngenxa yokuthi bebengekho odokotela abazomelapha ,njengoba iningi labo lisathathe amaholidi kaKhisimusi.
Ebona ukuthi akatholi kunakekelwa, umama wakhe uConnie Kobe, wacela ukuba akhishwe esibhedlela, ngoba enethemba lokuthi uzomyisa kudokotela ozimele.
Isibhedlela sanqaba, ngosuku olulandelayo, ngoLwesine, uKagiso washona.
Lo mfanyana omncane ungenye yezingane ezine ezishone ngeledlule kulesi sibhedlela saseMokopane, esikhungethwe yizinkinga.
Sekuvele ukuthi odokotela abayisikhombisa bathatha umhlabakhefu, munye kuphela udokotela obesebenza kulesi sibhedlela esinemibhede engu-288.
UMnyango wezeMpilo eLimpopo uthe uyaphenya ngokuthi kungani kuvunyelwe odokotela abaningi kangaka ukuthatha amaholidi kanye kanye.
– Landela Izindaba News24 kuTwitter
(@IzindabaNews24).
- News24


text:
Siyanyuka isibalo sababulawa amakhaza e-Afghan
2012-03-07 07:10
K,abul - Abethimba lezokutakula basebenze ngokungakhathali bemba iqhwa bethungatha izisulu okusolakala ukuthi zimbozwe yiqhwa elicekele phansi imizi e-Afghanistan.
Izikhulu zithi bangu-47 okuqinisekiswe ukuthi bashonile.
"Siyethemba ukuthi abanye abantu bebesemakhaya abo ngesikhathi kwenzeka lokhu kanti futhi basaphila," kusho uShams Ul Rahman, noyisekela lomholi wesifundazwe iBadakhshan.
"Kodwa uma ngabe iqhwa belisinda kakhulu kungenzeka ukuthi bonke sebeye kwagoqanyawo."
- Landela
IzindabaNews24 kuTwitter
- Sapa - AP


text:
Kukhalwa ngosolwazi ocwasayo eKZN
2013-01-21 10:03
Durban - Kusuke uthuli lwezichwe ngemuva kokuthi odokotela abayisithupha baseThekwini besola usolwazi wase-University of KwaZulu-Natal ngokukhuluma amagama alumelayo.
USolwazi Anunanthan Reddi, nophinde abe yiNhloko yeziphathelene nenhliziyo eNkosi Albert Luthuli Central Hospital, uziphendulele ngokuthi labo dokotela kumele bamunxephezele ngo-R2m, kubika iSunday Tribune.
UReddi ukhala ngokuthi uboshelwe amanqina enyathi.
Odokotela abayisithupha - oGerard Roderick Alexander, Surendra Naidoo, Noel Julian
Buckles, Direndra Rajaruthnam, Kaven Naicker no-Ebrahim Mansoor -
bafake uhlu lwezitatimende ezike zashiwo uReddi, nokubala phakathi ukubiza kwakhe odokotela abamnyama ngamakhafula aphinde athi odokotela bamaNdiya "banengqondo yobukula".
Kusolakala nokuthi uReddi uke wajivaza inkolo yamaSulumane, nokuthi abantu abamnyama abanayo impucuzeko.
Kuthiwa waphinde wathi akazi ukuthi unkosikazi womunye udokotela umbekezelela kanjani njengoba enuka kanje.
UReddi uthi uqanjelwa amanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
IPirates ichitha imibiko ngomgadli waseZimComment on this story
LUNGILE MAJOKA
OMPETHA be-Absa Premiership i-Orlando Pirates bathi abamazi nokuthi ulikhahlela kanjani ibhola umgadli weDynamos yaseZimbabwe abamataniswa naye.
Imibiko esabalale izolo ithi EZimnyama zigaqele uTakesure Chinyama osekusele ukuthi ayohlolwa njengoba sebevumelene ngakho konke.
Kodwa okhulumela iPirates, uMickey Modisane, uthe abamazi lo mdlali, lena yimibiko angeke ayiqinisekise.
“Angimazi, angikaze ngimbone. Leyo yimibiko yabezindaba engaqinisekisiwe,” kusho uModisane.
Uthe iqembu lizovula ngesonto elizayo lapho umqeqeshi u-Augusto Palacios onikwe inkontileka yonyaka ezokwenza izincomo ngakudingayo.
“Umqeqeshi uzosho abadlali abadingayo, ahlele neqembu azolisebenzisa. Ngemuva kwalokho uzobe esehlangana nosihlalo babonisane naye.”
Ngokombiko wephephandaba laseZimbabwe, iNews Day, uChinyama useqede konke neBucs njengoba bevumelene ngeholo elingu-R100 000 ngenyanga.
UChinyama (30) useke wadlala kuligi yasePoland egijima kuLegia Warszawa lapho aqeda engumgadli ohamba phambili ngamagoli angu-16 ngesizini ka-2007/2008, kwathi ngelandelayo waqeda eshaye amagoli angu-19. Ushayele leli qembu amagoli angu-36 emidlalweni engu-72 phakathi kuka-2007 no-2011.
Ushiye kuWarszawa nyakenye ngemuva kwesizini engagculisi nesimo esingesihle sempilo. IBucs isivele isisayine uPatrick Phungwayo, Ayanda Gcaba, Thabo Rakhale, Khethokwakhe Masuku njengoba kulindeleke ukuthi iqede ngoTokelo Rantie maduzane.
Khonamanjalo imemenja ka-Eric Mathoho, uTim Sukazi weQuality Talent Sport, iveze ukuthi sekuseduze aqede ngezingxoxo anazo neKaizer Chiefs ngalo mdlali.
“Akukho okubambekayo okwamanje kodwa zonke izingxoxo enginazo seziya ngasemaphethelweni,” kusho uSukazi.
Kanjalo noKingston Nkatha (osesithombeni) okuthiwa uya kuMaKhosi akakasayini ngokugcwele yize lo mgadli weBlack Leopards esefikile kuleli.
UTshifiwa Thidiela esinye sezikhulu zeLidoda Duvha ukuqinisekisile lokho wathi abakaqedi nangoThomas Sweswe noBrian Amidu okubikwe ukuthi bazogijima kuLeopards ngesizini ezayo.
n Izolo umgadli weFree State Stars, u-Edward Manqele, ubezohlangana nezikhulu zeqembu ukukhuluma ngekusasa lakhe njengoba kuthiwa ufunwa yiChiefs nePirates.
n IBloemfontein Celtic ilande uBoebie Solomons ukuthi azoba umsizi kaClinton Larsen kuCeltic. Laba bobabili bathe bakholwa wukuthi bazosebenzisana ukuyisa iqembu phambili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Siyaziqhenya ngesikuzuzile - Kanu
2013-02-11 10:01
Johannesburg - Lowo owake waba ngukaputeni weNigeria uNwankwo Kanu uthi isikwati samanje kungenzeka ukuthi asicaciseleki ngomlando esiwuqophile ngemuva kokunqoba i-Afcon, kubika iKickOff.com.
UKanu wahola isikwati sango-1996 ekutheni sinqobe ama-Olympic e-Atlanta.
"Angicabangi ukuthi bayakuqonda abakwenzile.
"Kuzothatha iminyaka embalwa ukuthi bakuqonde lokhu abakwenzele izwe, kodwa ngiyaziqhenya ngabo."UKanu uthi abadlali bakutshengise lokhu ngokuzethemba, intshisekelo nokusebenza njengeqembu.
"Bebengelona iqembu elinezihlabani ezinkulu, kodwa badlale ngokubambisana, balwelana, kanti manje sebedla izithelo zalokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iyaqhubeka imibhikisho yama-etolls
2012-11-30 12:03
Johannesburg - Abantu abangebangakanani bahlangane ekhoneni elabe liyirenki yamatekisi belungiselela ukuba yingxenye yombhikisho oya ePitoli wokulwa ne-etolling.
Ngezithuba zawo-09:30 abantu bebebonakala betatazela emgwaqeni, ekhoneni likaSophie de Bruyn noJohannes Ramokhoase, kubonakale namaphoyisa abeqaphe isimo.
UNobhala wePolice and Prisons Civil Rights Union (Popcru) u-Aggrey Mathe uthe: "Indaba inale e-tolling. Asiyifuni, sizofakela uhulumeni ingcindezi."
Omunye wababhikishi uMarchand Conradie, uthe abantu abaphila ezweni eliqhuba ngentando yeningi kumele babe nelungelo lokuzikhethela.
"Kumele sibe nelungelo lokuphikisa ezinye izinto."
Abantu bebephethe izingwebhe eziphikisa ukuphasiswa kwama-etolls, ezinye bezifundeka kanje: "Cha ekukhokheleni imigwaqo", ezinye zithi "Akuyekwe i-etolling kubhekwe ezinye izindlela ezizokwenza ngcono izithuthi zomphakathi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UZuma ucele emadloziniComment on this story
MLUNGISI GUMEDE
UMENGAMELI Jacob Zuma izolo uqinise umkhankaso wakhe wokuthi athathe ihlandla lesibili ngokuthi avakashele kubo ayocela emadlozini ekutheni ahambe naye uma esebheke engqungqutheleni yokukhetha ubuholi eMangaung ngoDisemba .
Lo mkhankaso kaZuma wokucela emadlozini uqale ngoMgqibelo ngokuthi kwenziwe umkhuleko kucelwa kuMdali ukuthi ambheke.
Usuku lwayizolo luqale ngokuthi uZuma ahambele umuzi wenkosi yakubo kwaNxamalala lapho afike khona washiselwa impepho waya nasesibayeni, wavuma ingoma nezinsizwa.
Sekusukwa emzini wenkosi yakwaNxamalala, iNkosi Bhekumuzi Zuma, uZuma uke wasikaza abathwebuli ngenduku nesihlangu sakhe bagoqana namakhamera abo.
Kusukwe lapho kwayiwa ekhaya elikhulu likaZuma eMtembeni nalapho efike wangena esibayeni maqede waya emzini wakhe kwaDakwadunuse.
Kulo lonke lolu hambo uZuma ubehamba ngezinyawo evunule ehambe egiya yonke indlela ephethe isihlangu ehola amabutho.
Uhambe cishe ibanga elide kodwa abuye aphumule avume ingoma.
Bangaphezu kuka-2 000 abantu abebemsingethe bezomfisela inhlanhla ohambeni lwakhe oluyobe selubheke eMangaung kulamasonto azayo.
Umgwaqo omkhulu waseNkandla obheke kwaZuma osanda kwakhiwa kuphazamisekile ukusebenza kwawo ngenxa yokugcwala kwabantu abebesina ingoma noZuma kuwo.
Umfowabo kaZuma uMnuz Michael Zuma, uthe wonke umuntu ofuna umsebenzi kumele acele emadlozini nakuMdali njengoba uZuma ekhombisile wazocela inhlanhla.
“Sifisa ukuthi izinyanya zakoNxamalala zihambe naye zimuphe inhlanhla yokuthi alithathe leli hlandla lesibili,” kusho umfowabo kaMengameli.
Inkosi inikeze uJZ isihlangu sokuthi azivikele ngaso kubafokazana abazama ukuma endleleni yakhe njengoba kuyiwa eMangaung.
“Siyabona ukuthi kukhona abafana abafuna ukukuzungeza ngakho uzoqina Msholozi uzinqobe zonke izingqinamba obhekene nazo,” usho kanje.
Kusuke isidididi ngesikhathi kuxhakathiswa intatheli yephephandaba iThe Mercury uMnuz Bongani Hans kwadatshulwa nebhuku abebhala kulo ngesikhathi ezama ukuxoxa nendodana kaMengameli uMnuz Edward Zuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Emizuzwini eyi-3 edlule
Abathandi besihlabani seBafana Bafana uSenzo Meyiwa, belinde isidumbu sakhe bashaya amaculo beziqubulo ebezigxibha loyo obeyintombi kaMeyiwa, uKelly Khumalo.
Ezemidlalo
Emizuzwini eyi-9 edlule
Ukushona ngokuzuma kukaSenzo Meyiwa sekwenze abalandeli bebhola bakuleli bazibuza baziphendula ngozongena ezicathulweni zakhe sekumenyezelwa iqembu leBafana ngoLwesibili.
Ningizimu Afrika
Emizuzwini eyi-31 edlule
INingizimu Afrika yizwe elishodelwa ngamanzi okuyinto esidale izinkinga eziningi emiphakathi eyahlukene ngokusho kukaMengameli Jacob Zuma.
Ningizimu Afrika
Emizuzwini eyi-46 edlule
Kushone abantu ababili kwalimala abane engozini okushayisane khona izimoto ezintathu emgwaqweni u-N12 ngasePotchefstroom ngokusho kwabosizo lokuqala.
Ningizimu Afrika
2014-10-31 18:04
Umculi uKelly Khumalo usededele izimpahla zesoka lakhe elingasekho uSenzo Meyiwa, owabulawelwa kubo eVosloorus.
Ezemidlalo
2014-10-31 18:26
UStephen Keshi usebuyiselwe esikhundleni sakhe sokuqeqesha ompetha base-Afrika, iNigeria, ngemuva kokukhonjwa indlela ngasekuqaleni kwenyanga.
Afrika
2014-10-31 18:27
UGuy Scott, ongumuntu wokuqala omlophe ukuba umengameli kusukela izwe laseZambia lathola inkululeko, uthe yisikhumba sakhe kuphela esimhlophe kodwa igazi limnyama.
Ningizimu Afrika
2014-10-31 17:35
UMvikeli woMphakathi encwadini ayeyibhalele uMengameli uJacob Zuma wayemxwayisa ngokuthi amazwi akhe mayelana nomsebenzi awenzayo angase aholele ekutheni ungalandelwa umthetho.
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
ISundowns ibambe umoya ngabalimele
2013-02-22 14:02
Pretoria - IMamelodi Sundowns ilinde ukuhlolwa kwabadlali abane abahamba phambili abathole ukulimala ngaphambi komdlalo weNedbank Cup ne-Ajax Cape Town kusihlwa, kubika iKickOf.com.
UTeko Modise, Anthony Laffor, Method Mwanjali noJabulani
Shongwe bathole ukulimala okungatheni ngesikhathi iSundowns idlala neGolden
Arrows koweligi, bajoyine oCalvin Marlin, Dennis Onyango, Lebohang
Mokoena, Ramahlwe Mphahlele noPunch Masenamela nabo abasalulama.
“Udokotela weMamelodi Sundowns uhlalelwe umsebenzi onzima wokuhlola abadlali bakaPitso Mosimane ngaphambi kokweNedbank Cup Last 32,” kubika iqembu ku-website yalo.UShongwe ulimale onyaweni, kodwa i-X-ray iveze ukuthi “ukulimala kwakhe akukubi njengoba bekucatshangwa".
ULaffor uthole ukulimala ezimbanjeni, uModise edolweni kuthi uMwanjali yena washayeka esinqeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isikhulu samaphoyisa ezinsolweni zokubulala
2012-12-07 07:50
Johannesburg - Isikhulu samaphoyisa kuMasipala waseKurhuleni, uHlula Msimang, kulindeleke ukuthi sivele enkantolo ngecala lokubulala, ngokusho kombiko ngoLwesihlanu.
Iphephandaba iThe Star lithe i-Independent Police
Investigate Directorate (IPID) iqinisekisile ukuthi uMsimang ubhekene necala lokubulala, kodwa yanganaba ngemininingwane.
"Seluphothuliwe uphenyo, njengamanje icala lisezithebeni zenkantolo," kusho okhulumela i-IPID uMoses Dlamini etshela iphephandaba.
Lo mbiko uthi leli cala lihlobene nesigameko sokudubula esenzeka eGoli ezinyangeni ezedlule.
Okhulumela umkhandlu uZweli Dlamini uthe uMsimang akamiswanga emsebenzini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 4 ezingozini eKapa
2013-01-01 12:01
Cape Town - Abantu abane bashonile ezingozini ezimbili ezehlukene ezenzeke eKensington, eKapa, kusho izikhulu zomgwaqo ngoLwesibili.
"Ibhungu elineminyaka engu-21 ubudala lihlulwe ukulawula imoto yalo emgwaqeni uVoortreker, lase lishayisa unqenqema, ngezithuba zawo-04:10," kusho okhulumela ezemigwaqo uKenny Africa.
"Ushonele endaweni yesehlakalo."
Ngemuva kwemizuzu eyishumi kwenzeke le ngozi, kuwona lo mgwaqo kushone abantu abathathu ngesikhathi itekisi ebebehamba ngayo idala ingozi ishayisa isakhiwo esiseduze komgwaqo.
"Umbiko uthi bonke abashonile bangabokufika, baseminyakeni eko-30 ubudala," kusho u-Afrika.
– Landela IzindabaNews24 kuTwitter
(@IzindabaNews24).


text:
WASHINGTON DC—
Inhlanganiso ebona ngezabasakhulayo, eye Youth Development National Trust (NYDT), ihlaselwe ngamapholisa emawofisini ayo ngoLwesithathu akade edinga omunye wabo ocatshangelwa ukuthi ubhalisa uzulu ukuthi avote kukhetho okungekho emthethweni.
Umnu. Liberty Bhebhe umqondisi wenhlanganiso le uthi amapholisa akade ephethe incwadi yokungena emawofisini abo, aphume elengise izandla.
UBhebhe uthi akulamuntu obotshiweyo lobanje ethethe okuzincwajana okungela ncedo njengoba bengela mvumo yokubhalisa uzulu ukuthi avote kukhetho.
Uthi amapholisa athe efika athi adinga uMnumzana Alfred Ncube abamcabangela ukuthi ubebhalisa abasakhulayo kungwalo zokuvota okungekho emthethweni.
Ingxoxo Esiyenze LoMnu. Liberty Bhebhe
Umnu. Lison Ncube okunhlanganiso ye Zimbabwe Lawyers for Human Rights uthi ubesemahofisini enhlanganiso le ngesikhathi ihlaselwa ngamapholisa.
Ingxoxo Esiyenze LoMnu. Lison Ncube
Kusenjalo, amalunga enhlanganiso ye NYDT amabili akade evalelwe ngamapholisa okwensuku ezimbili akhululwe ngolweSithathu ngumthethwandaba we Lupane.
Umtshutshisi womthethwandaba okaMantshi eLupane uthe abababili laba kabala cala ngakho-ke kumele bakhululwe. Babecatshangelwa ukuthi babebhalisa abasakhulayo ukuthi bavothe okungekho emthetweni. Kade bebotshwe labanye babo abedlula amatshumi amathathu abakhululwe ngelanga bebotshwa.


text:
Makube nevangeli lokwenza - Mantashe
2013-02-13 14:02
Johannesburg - Imigomo ye-ANC kudingeke isebenze ngaphambi kokuba igxekwe, kusho uNobhala Jikelele we-ANC uGwede Mantashe ngoLwesithathu.
"Sifuna ukwenza njengamaShayina, ngokuthi nathi sibe nomqondo wokuthi ukuthuthuka yikhona okuhamba phambili. Konke lokhu okuphakanyiswa yi-ANC kungabonakala ukuthi kuyasebenza uma kusetshenziswa,” usho kanje ekhuluma nezintatheli kanye nezifundiswa eSoweto.
"Singasho kuphela ukuthi akusebenzi uma sesikusebenzisile kwahluleka.”
UMantashe ubekhuluma ngesikhathi kudingidwa ngemigomo okwaphunywa nayo engqungqutheleni yeqembu eyayiseMangaung ngoDisemba.
Uthe ezinye zezinto ezadala inkulumompikiswano ukuthi intsha ingayithola kanjani imisebenzi.
"Lokhu kwenza kwafinyelelwa esinqumweni sokuthi kuzomele sisungule i-youth employment support and incentive scheme. Asikhulumi lapha ngemali yokuxhasa ekwakhiweni kwemisebenzi yentsha," usho kanje.
Uthe kungenzeka imali yoxhaso ibeyingxenye yohlelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiphakamiso esisha kwabe-Amplats
2012-11-14 12:02
Johannesburg - I-Anglo Platinum [JSE:AMS] (Amplats) isibekele abasebenzi abatelekile okusha etafuleni, kusho umholi wabasebenzi ngoLwesithathu, ngemuva kwezinyanga ezimbili kudlalwa umacashelana nosekudle inkampani imali elinganiselwa ku-R2.2bn.
I-Amplats, engaphansi kwenkampani enkulukazi yezimayini emhlabeni, i-Anglo American [JSE:AGL], inikeze abasebenzi bayo kuze kube namhlanje ukuba babuyele emsebenzini noma kungenjalo baxoshwe.
"Izolo sibenomhlangano nabaphathi kanti namhlanje siyokwazisa abasebenzi ukuthi zihambe kanjani izingxoxo. Kukhona okusha osekubekwe etafuleni," kusho u-Evans Ramokga, ohola abasebenzi e-Amplats, etshela abe-Reuters.
Akadalulanga iminininingwane ngokusha okubekwe etafuleni, uthe kumele kukhulunywe nabasebenzi kuqala.
Abasenzi abatelekile bakunqaba ngaphambilini okwakubekwe ngumqashi etafuleni okwakuhlanganisa nemali engu-R4 500 ababezoyithola kanye, kanye nesethembiso sokuba izingxoxo zamaholo zizoqala uma sekuzophela isivemelwano samaholo esikhona njengamanje, ngonyaka ezayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bazovalelwa abaphuza emgwaqweniComment on this story
SIMPHIWE NGUBANE
BAZOZALELWA yinj’endlini abadayisi botshwala abahweba ngokungekho emthethweni nabanamalayisensi kodwa abaphula umthetho wokudayisa utshwala emuva kokuthi amaphoyisa ekhiphe isexwayiso esishubile ethi bazoboshwa abenza lokhu ngalamaholidi.
Ngisho abashayela bedle amanzi amponjwana bazoboshwa uma bebanjwa. Izivimbamgwaqo zizobe zithe chithi saka amaphoyisa engangoZulu eya emakheni.
Okhulumela amaphoyisa KwaZulu-Natal uColonel Vincent Mdunge uthe uqalile umshikashika wokugasela kwamaphoyisa emathaveni lapho afike ahlole isimo futhi eqinisa ezokuphepha emphakathini ebheka ukuthi uyalandelwa yini umthetho wokudayiswa kotshwala.
Uthe bazongena babheke ukuthi ibhizinisi liqhutshwa ngendlela efanele uma kungenjalo bashaqa bonke utshwala bese bebopha umnikazi walelo joyinti oyobe echazela inkantolo ngabekwenza. “Abantu babhonasile abanye bahlukanisa izitokofela kulezi nsuku ngakho nesibalo sabaphuza utshwala budedengu siphezulu. Abadayisi botshwala kuze kushaye phakathi kwamabili ebusuku behweba okuyinto ephambene nomthetho. Abadayisi botshwala abakhumbule ukuthi akuyena wonke umuntu ophuzayo emphakathini ngakho ukubanga umsindo ngengoma ebusuku kuyaye kuhlukumeze abanye abantu abangaphuzi. Amaphoyisa asiqinisa impela isandla kulezi zinsuku ekuqinisekiseni ukuthi umthetho ulandelwa ngendlela uma kuza ezintweni ezithinta utshwala,” usho kanje.
Uxwayise abantu abathuma abanye badayisele izingane ezineminyaka engaphansi kuka-18 utshwala ethi lokhu kuphambene nomthetho wokuhweba ngotshwala.
Kulindeleke ukuthi uKhomishana wamaphoyuisa esifundazaweni uLieutenant General Mmamonnya Ngobeni ethule uhlelo amaphoyisa azosebenza ngalo ngalamaholidi eqinisa ezokuphepha nasezindaweni ezidayisa utshwala.
Okunye okuzokwenziwa ukuhlomisa abantu ngezokuphepha emarenki, enxanxatheleni yezitolo nasezindaweni zobumnandi okugcwala kuzona abantu abaningi.
Amaphoyisa axwayise oskhwiliphambananobhoko abaphuzela emgwaqeni ukuthi bahlukane nalo mkhuba ingaze iphenduke usizi injabulo yabo.
UMdunge uthe basebenzisana nezinhlaka ezahlukene okukhona kuzo naboMnyango wezokuVakasha nokuThuthukiswa koMnotho, South African Breweries, KZN Liquor Authority noMnyango wezokuThutha, ukuPhepha nokuXhumana koMphakathi esifundazweni oholwa uMnuz Willies Mchunu.
Enkulumweni yakhe ayenze eSishayamthetho ngoLwesine uMchunu utshele iKhabhinethi uthe umkhankaso wabo wokuhlomisa ngolwazi abanikazi bamathaveni ukuze baqhube ibhizinisi ngendlela ephephile. Uthe banikezela nangemishini ehlola izinga lotshwala emzimbeni ebizwa ngama-breathalyser.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Owe-ANC uxolise ku-Amplats
2013-01-24 14:08
Johannesburg - USotshwebhu we-ANC uMathole Motshekga ngoLwesine uxolisile ku-Impala Platinum (Implats) ngokuthi athi ifuna ukudiliza abasebenzi abangu-14 000.
"Empeleni i-Anglo American Platinum ehlela ukudiliza abasebenzi,” kusho uMotshekga esitatimendeni.
"Siyaxolisa ku-Implats ngomonakalo odalekile, ngiyathemba nabezindaba bazokudlulisa lokhu.”
UMotshekga wenze iphutha esitatimendeni sangoLwesithathu ngesikhathi ethi kudingeka uMengameli uJacob Zuma angayishayi mkhuba incwadi abhalelwe yona umhloli weDA ePhalamende uLindiwe Mazibuko, lapho ebethi khona encwadini, ucela uZuma abonakalise ubuholi bakhe.
Ngeledlule, i-Anglo American Platinum yamemezela izinhlelo zayo zokumisa ukusebenza emigodini yayo emine -- iKhuseleka One ne-Two, kanye neKhomanani One ne-Two, yonke eseRustenburg, okungabangela ukuba abantu abangu-14 000 balahlekelwe yimisebenzi yabo.
Inkampani ithe imbangela yokuvalwa kwemigodi ukuthi bakwazi ukwenza inzuzo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Anamanga amaphoyisa - Umvukuzi owasinda
2013-02-27 14:04
Rustenburg - Umvukuzi owasinda esehlakalweni sokudubula esenzeka emayini yaseLonmin, eMarikana, mhlaka-16 Agasti, utshele iKhomishana kaFarlam ukuthi amaphoyisa akhuluma amanga.
UMzoxolo Magidiwana, 24, unikwe izitatimende eziningi ezehlukene ezabhalwa ngamaphoyisa, nezithi wadutshulwa ngemuva kokuthi edubule ebhekise emaphoyiseni.
UMagidiwana utshelwe ukuthi akaphendule ngalokhu akufunde phansi.
“Umbhedo lowo,” kusho uMagidiwana.
Utshele ikhomishana ukuthi akaze nakanye aphathe isibhamu empilweni yakhe futhi akazi nokuthi sisetshenziswa kanjani.
Ubufakazi bamaphoyisa buthi uMagidiwana wadutshulwa ngoba ephethe isibhamu amaphoyisa ezama ukumphuca, buthi watholakala nesibhamu esiyi-Z88.
Amaphoyisa athi wabekwa icala lokutholakala nesibhamu nezihlamvu okungekho emthethweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuxwayiswa abesifazane abahlukunyezwayo
2013-02-12 14:02
Yanga Soji noTebogo Thamage, Daily Sun
Johannesburg - Kunamadoda angayiboni inkinga ngokulala namadodakazi awo, uma beya nawo ocansini awakholelwa ukutheni bayawadlwengula.
Bakholelwa ukuthi banelungelo lokufundisa izingane zabo ukuthi lwenziwa kanjani ucansi.
Abanye omama, ngenxa yokuswela ukudla emakhaya, baphoqelela izingane zabo ezisafunda amabanga aphansi ukuba ziyenge amadoda amadala anemali.
“Abanye omama la ngaphandle baqwayizisa izingane zabo, ukuze bathenge isinkwa," kusho uPatricia Heslop, elandisa iDaily Sun.
UHeslop noColleen Moabelo baphethe iGuild Cottage eParktown West, eGoli, okuyindawo eyodwa lapho kulashwa khona izingane ezihlukunyeziwe eNingizimu Afrika.
“Omama isikhathi esiningi bayaphoqeleka ukuba bavumele abayeni babo ukuba bahlukumeze amadodakazi abo," kusho uHeslop.
“Ngokujwayelekile indoda kusuke kuyiyo engenisa imali ekhaya, umama ethembele kuyona ukuze aphile."
Uthe amanye amadoda adlwengula izingane zawo asuke ecabanga ukuthi ngeke zikhulelwe.
“Amanye amadoda akwenza lokhu ngenhloso yokuzithokozisa ecabanga ukuthi ngeke ajeziswe," kusho uHeslop.
Kukhuthazwa izingane nabesifazane ukuba babike ngalezi zigameko, bangathuli ukuze bezosizakala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Bakhala ngokungaholi abasebenzi e-UKZN
2012-04-11 14:05
Durban - INyuvesi yaKwaZulu-Natal ithi izama ngakho konke okusemandleni ukulungisa izinkinga eziholele ekutheni abasebenzi abayitoho bangaholi izinyanga ezintathu, kubika iNewswatch.
Kusolakala ukuthi bangu-800 abasebenzi abathintekayo kulokhu.
Laba basebenzi bakhala ngokuthi sebeze bangena ezikweletini ngenxa yalesi simo.
"Omunye umsebenzi engimaziyo useboleka imali kugogo wakhe, kunzima nje impela, kusho omunye umsebenzi ongathandanga ukudalulwa igama.
"Ngeke sikwazi ukuyeka ukusebenza ngoba lokho kuzophazamisa abafundi," kusho omunye.
Okhulumela i-UKZN uNomonde Mbadi uthe kwezinye izigameko inyuvesi yathatha imininingwane okungeyona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Indoda yakhulelisa indodakazi yayo
2012-12-07 14:41
Bethel - Indoda, 46, yaseConnecticut nendodakazi yayo, 23, batshele amaphoyisa ukuthi babengenaso isiqiniseko sokuthi bahlobene ngesikhathi beqala ukuthandana.
Ekuthandaneni kwabo, baba nengane yomfana, kusho amaphoyisa ngemuva kokubabeka icala elihlobene nezocansi.
UGeorge Sayers Jr. noTiffany Hartford, baseBethel entshonalanga neConnecticut, babekwe amacala ezocansi ngoMsombuluko, ukwenza into ephambene nokwakha itulo ngemuva kokuphuma kwemiphumela yelibofuzo etshengisa ukuthi uSayers ungubaba kaHartford nengane yakhe.
Bobabili bayazihlangula kula macala.
UHartford utshele amaphoyisa ukuthi wayefuna ukudlala emafilimini ocansi ngaphambi kokukhulelwa.
Le ngane ingaphansi kweso loMbuso.
Uphenyo lwaqala ngoFebhuwari ngesikhathi uHartford eveza ukuthi uSayers wadayisa ama-video abo ocansi ngaphandle kwemvume yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone indoda engozini eN West
2012-12-17 11:38
Johannesburg - Kushone owesilisa kwathi abayisithupha balimala ngesikhathi iveni abebehamba ngayo igingqika eMabaalstad, kusho amaphoyisa aseNorth West ngoMsombuluko.
ULieutenant Colonel Lesego Metsi uthe umshayeli uhlulekile ukuyilawula imoto ngesikhathi ezama ukuma emgwaqeni oyi-T-junction nowubhuqu ngeSonto.
Ube esefa ujuqu kwathi abagibeli abayisithupha baphuthunyiswa esibhedlela.
Kuvulwe icala lokubulala ngokungenhloso kanti kuqhubeka uphenyo.
- Landela
IzindabaNews24 kuTwitter
- SAPA


text:
Kugwetshwe owakuleli ngelokubulala e-UK
2011-11-16 10:44
Cape Town - Owesilisa wakuleli usegwetshwe udilikajele e-United Kingdom ngokubulala ingane eneminyaka eyisithupha ubudala ngokokheya ikhaya layo ngomlilo, kubike iphephandaba elizimele laseLondon ngoLwesithathu.
Ijaji lithe uGeorge Sithole, 41, uzochitha iminyaka engekho ngaphansi kuka-17 esejele ngokubulala uDumo Sibanda.
USithole wokhela umlilo owabulala uDumo ngoba edinwe ukuthi buphelile ubudlelwane bakhe nomngane wasemndenini.
Wayesola uSiphephile Mercy Mlalazi, owaziwa ngelikaMercy, ngokujola eceleni, kuthiwa wayemsingela ngemiqhafazo nasocingweni, kubike iphephandaba.
USithole waya kulo muzi ehlome ngophethiloli nomentshisi, kulo muzi yilapho uMlalazi ayehlala khona nomndeni kaDumo ngo-Okthoba 26, 2004. ngemuva kwemizuzwana nje indlu yabe isingamalangabi.
UMlalazi nomngani wakhe uDonald Sibanda baphuma ngamawindi.
UDumo, indodakazi kaSibanda, washonela lapho.
Imizamo yabosizo lokuqala yehluleka ukumhlenga.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ushone eshadisa umfundisi
2012-09-25 16:25
Berlin - Izikhulu zebandla iRoman Catholic eJalimane sezikhiphe isitatimende esichazayo ngokushona komfundisi oshone eshadisa.
Iphephandaba iMunich's Merkur libike lathi umfundisi, 47, ubekhuleka esontweni iSt. Lambert, ngoMgqibelo ngesikhathi ewa ngobuso, ewela phansi.
Abantu ekade behambele umshado bazame ukumnika usizo lokuqala, ngesikhathi abanye bethiphazisa abashadikazi.
Kuqinisekiswe ukuthi umfundisi ubulawe yisifo senhliziyo, umshado ube usuqhubeka esontweni elingumakhelwane.
– Landela IzindabaNews24 kuTwitter
(@IzindabaNews24).


text:
Ngeke ihlengeke imisebenzi - Amplats
2013-02-20 16:38
Johannesburg - Mancane amathuba okuthi kugwemeke ukulahleka kwemisebenzi engu-14 000, phezu kwezingxoxo ezikhona eziqhubeka phakathi kukahulumeni, abakwa-Anglo American Platinum (Amplats), kanye nezinyunyana, kusho isikhulu senkampani i-Amplats uChris Griffith.
Isikhulu lesi sitshele iPhalamende sathi izingxoxo kuhloswe ngazo ukuthi kutholakale uxhaso olungasiza kugwemeke ukulahleka kwemisebenzi.
Usihlalo wekomidi ebelilalele izingxoxo uFred Gona uthi bafuna kube nezithelo ezinhle.
"Angeke kwaba kuhle ukuthi kuphinde kulahleke eminye imisebenzi engu-14 000, njengoba izwe livele libhekene nokungabi khona kwemisebenzi,” kusho uGona.
UGriffith uthi mancane amathuba okuthi kuhlengwe le misebenzi.
"Inkampani kudingeke ukuthi ibhekisise ukusebenza kwayo, angibona kukhona okungenziwa ukusiza. Inkampani ayisenzi nzuzo.”
Usho lokhu nje uGriffith, abavukuzi basemayini eseRustenburg, batshelwe ukuthi kumele babuyele emsebenzini kulandela ukuma ngesonto eledlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ziyaqhubeka izingxoxo ngokudedelwa kukadokotela
2012-11-20 07:47
Bloemfontein - Abaxazululi baqhubekile nokuzama ngoLwesibili ekuseni ukuthi babone ngaso linye neziboshwa ezimbili ejele laseMangaung ekutheni zidedele udokotela ezimthumbile, kusho amaphoyisa.
"Bebengakeneliseki ngezingxoxo," kusho okhulumela amaphoyisa aseFree State uBrigadier Billy Jones.
Lezi ziboshwa zithumbe udokotela ngesikhathi enza umzungezo wamasonto onke ehlola iziboshwa ngo-11:00 ngoMsombuluko, nomhlengikazi wesifazane.
Babe sebemdedela unesi ngemuva kokuhamba kwesikhathi kulandela izinsolo zokumshaya.
Kuthiwa lezi ziboshwa zifuna ukuyiswa ejele laseGauteng.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UPistorius ugxile eBhayibhelini - Umalume
2013-02-21 07:43
Johannesburg - Umsubathi wakuleli obekwe icala lokubulala, u-Oscar Pistorius ubengakaze adle kusukela ngelanga lesigameko ngenxa yokuphatheka kabi, kusho umalume wakhe u-Arnold.
“Uze waqala ukufaka okuya ngasethunjini ngoLwesibili ebusuku,” esho ekhuluma nezindaba ze-eNews Channel Africa.
“UCarl no-Aimee (nokungumfowabo nodadewabo) bangitshele ukuthi bahlala naye, kodwa uchitha isikhathi esiningi efunda, ikakhulukazi iBhayibheli, njengoba afundiswa umama wakhe."
UPistorius uboshelwe izinsolo zokubulala intombi yakhe uReeva Steenkamp, nowadutshulwa washona ngoLwesine olwedule.
Ubekwe icala lokubulala kanti isicelo sebheyili siyaqhubeka eNkantolo yeMantshi yasePitoli.
U-Arnold uthi lesi yisikhathi esinzima emndenini kanti bayameseka lo msubathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izigebengu zesifazane zidake unogada
2013-02-21 12:02
Johannesburg - Abesifazane ababili baphazamise unogada wasesitolo esikhulu ePotchefstroom ngokuthi bamxoxise cishe nangokuthi bamphuzise isiphuzo esinesidakamizwa, ngaphambi kokuba baphange esitolo besebenzisana nabalisa ababili, kubike iBeeld ngoLwesine.
Okhulumela amaphoyisa aseNorth West uCaptain Adele Myburgh uthe isehlakalo sokuphanga, esenzeke eSpar eBaillie Park, senzeke ngoLwesibili ebusuku ngemuva kwesikhathi sokuvala.
"Abesifazane ababili bacele kunogada ukusebenzisa indlu yangasese. Ngemuva kwalokho bamxoxisile baze bamupha nesiphuzo.”
Unogada kubikwa ukuthi ube eseqala ukuzizwa enesiyezi ngokuhamba kwesikhathi, utshele amaphoyisa ukuthi kube sekufika abesilisa ababili beze kulaba besifazane.
Bambophile unogada bamshaya ekhanda, ngemuva kwalokhu waquleka.
"Izigebengu zibe sezingena ngaphakathi zathatha isamba semali esingadalulwanga. Abaphathi besitolo basabheka ukuthi akukho yini okunye okwebiwe,” kusho uMyburgh.
Unogada uze wabonwa uzakwabo ofike ekuseni, ngoba sekuzongena yena. Akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kutholakale isidumbu sowesifazane emgwaqeni
2013-01-04 08:59
Johannesburg - Kutholakale isidumbu sowesifazane oneminyaka engu-20 ubudala, sidindilizile engwaqeni eSwaneville, ngaseKrugersdorp, eGauteng.
Ngokusho kukaWarrant Officer Solomon Sibiya, isidumbu sitholwe ngumuntu obedlula ngendlela, wase ebikela amaphoyisa.
"Isidumbu besingenamanxaba abonakalayo kodwa umufi ubeqimbile. Iselula yakhe yohlobo lweNokia, itholakale eceleni kwesidumbu.”
Umufi wagcina ukubonakala ephila mhlaka-31 Disemba 2012.
USibiya uthi ezinyangeni ezimbili ezedlule kwatholakala isidumbu sowesifazane, eHospital View, eKagiso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.


text:
Kushone umndeni engozini eVentersburg.
2012-12-10 16:53
Johannesburg - Amalungu amane omndeni owodwa, ashonile ngesikhathi kwehla ingozi yomgwaqo ku-N1, ngaseVentersburg.
Amaphoyisa akhiphe umbiko othi abantu abayisithupha abadabuka eDubai, bebesemotweni eyodwa, ahlangabezane nengozi ngezithuba zasekuseni eVentersburg, eFree State, kusho okhulumela amaphoyisa uSergeant Mamello Macheoane.
Umshayeli weBMW, oneminyaka engu-55 ubudala, unkosikazi wakhe kanye namadodana akhe amabili bebesendleleni eya eGoli ngesikhathi imoto yabo ishayisana neToyota Raider, ebithwele umndeni osuka eDubai.
Umndeni obuhamba ngeBMW, ushone wonke, umndeni waseDubai wona ungeniswe esibhedlela esiseWelkom.
Amaphoyisa aphenya icala lokubulala ngkungenhloso.
– Landela Izindaba News24 kuTwitter
(@IzindabaNews24).


text:
Umbulali ushumpulwe ikhanda
2012-11-14 14:00
Ruyadh - Izikhulu zaseSaudi Arabia zishumpule umbulali ikhanda ngemuva kokulahlwa yicala lokudubula abulale omunye, kusho uMnyango wezangaPhakathi ngoLwesithathu.
U-Ahmed al-Huwaiti, waseSaudi, ugojelwe yicala lokubulala uMohammed al-Sahari, kusho uMnyango esitatimendeni esikhishwe yiSPA News Agency.
UHuwaiti ushumpulwe ikhanda ngenkemba eJeddah.
Lokhu kubeka ku-65 inani labantu asebebulewe ngale ndlela eSaudi Arabia kulo nyaka.
- Landela
IzindabaNews24 kuTwitter
- Sapa - AFP


text:
Ibhomu libulale 7 ePakistan
2013-02-14 14:01
Parachinar - Ibhomu ebiseceleni komgwaqo ishaye imoto ebithwele amalungu amasosha angahambisani neTaliban enyakatho ntshonalanga nePakistan ngoLwesine, labulala amasosha ayisikhombisa, kusho isikhulumi.
Amalungu angu-9 amasosha athole ukulimala ekuhlaseleni okwenzeke esigodini saseStanzai esihlala abantu bobuzwe bama-Orakzai ngasemngceleni wase-Afghanistan, kusho uFazal Naeem.
Amasosha abelibhekise emhlanganweni ukuyodingida amasu okubhekana neTaliban ePakistan ngesikhathi ehlaselwa, usho kanje.
Akekho osephumele phambili wavula isenzo sokuhlasela kodwa kusolwa yona iPakistani Taliban njengoba isike yahlasela kaningingana kanje.
Ukuhlasela kwakamuva kuze ngemuva kwamahora amadelakufa amahlanu ehlasele isiteshi samaphoyisa edolobheni laseBannu, kwalimala iphoyisa elilodwa.
Isikhulu samaphoyisa akuleli dolobha uNisar Tanoli sithe amadelakufa amathathu aziqhumise ngebhomu amanye amadelakufa amabili wona adutshulwe ngamaphoyisa ashona.
- Landela
IzindabaNews24 kuTwitter
- Sapa - AFP


text:
Kumele abantu bayivotele indaba yama-etolls
2013-02-20 10:05
Johannesburg - Isazi somthetho sesicele uhulumeni ukuthi ahlele kube nokhetho ngodaba oluthinta ama-etolls, kube abantu abavotayo basho noma bayahambisana yini nalokhu.
Usolwazi uMarinus Wiechers usho kanjena ekhuluma nephephandaba iBeeld, wathi kubaluleke kakhulu ukuthi kwazeke izimvo zomphakathi ngalolu daba.
"Kubalulekile ukuthi uhulumeni abe nezithangami ngalolu daba, ikakhulu njengoba noMthethosisekelo usho kanjalo."
UWiechers uthi uMthethosisekelo awusho ukuthi kumele zibe kanjani lezi zithangami noma ukulalelwa kwezimvo.
"Abantu baseGauteng bazwakalise izinkonondo bethi abantu ababandakanywanga kangako kulolu daba. Ukubuyela kubantu kuzwakale ukuthi bathini, kungaba wusizo," kuqhuba uWiechers.
Umkhulumeli weHhovisi likaNdunankulu eGauteng uMaplakala Motloung, akafunanga ukuphawula ekutheni uhulumeni umi kuphi ngalesi siphakamiso.
Mhlaka-25 Januwari, iNkantolo eNkulu ePitoli yanika abe-Opposition to Urban Tolling Alliance (OUTA), igunya lokuphikisa isinqumo senkantolo esithi akuqhutshekwe nalolu hlelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMeyiwa ubizwe kuBafana
2012-12-11 14:31
Johannesburg - Umdlali wasesiswini odlala eBelgium u-Ayanda Patosi nonozinti we-Orlando
Pirates uSenzo Meyiwa babizelwe ukuthi babe yingxenye yesikwata esizobhekana neMalawi emdlalweni wesihle, ozobanjelwa eThekwini ngesonto elizayo.
Umqeqeshi weBafana Bafana uGordon Igesund ubize noSiyanda
Xulu, odlala eRussia, wabuyisa nomdlali weKaizer
Chiefs uTsepo Masilela nowe-Orlando Pirates, uDaine
Klate, abakade bagcina ukubonakala eqenjini lesizwe.
UKatlego Mphela ungomunye wabadlali ababiziwe abangase babonakale kulo mdlalo wango mhlaka-22 Disemba ozobanjelwa eMoses Mabhida Stadium.
Abadlali baka-Igesud bahlanganisa uDarren Keet, Eric Mathoho, Anele Ngcongca, Andile Jali, Teko Modise,
Bongani Khumalo, Ricardo Nunes, Kagisho Dikgacoi, Dean Furman, Thulani
Serero noBenni McCarthy.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ubhululu kaMalema usulile esikhundleni
2013-01-16 08:31
Johannesburg - Lowo oyiNhloko yezemiGwaqo nezokuThutha eLimpopo uNtau Letebele, nophenywayo ngaphakathi mayelana nezinsolo zokukhwabanisa ithenda yezigidi, usulile kulo Mnyango.
Leli thenda kuthiwa lahlomulisa nowayengumengameli we-ANC Youth League owaxoshwa uJulius Malema.
Iphephandaba iThe New Age libike ukuthi uLetebele ufake incwadi yokwesula ngoMsombuluko.
"Singaqinisekisa ukuthi uLetebele wesulile esikhundleni futhi sakwamukela lokho," kusho okhulumela uMnyango uJoshua Kwapa.
Lokhu kuza ngemuva kwezinsuku kumenyezelwe ukuthi kuzoba nophenyo ngethenda ka-R53 million eyanikezwa i-On-Point
Engineering.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayinganakwa eye-PSL kowamanqamu - Larsen
2012-11-30 12:04
Johannesburg - Umqeqeshi weBloemfontein Celtic uClinton Larsen usexwayise ngokuthi ukungenzi kahle kweMamelodi Sundowns emidlalweni yeligi ngeke kusho lutho uma lamaqembu womabili esebhekene kowamanqamu eTelkom Knockout eThekwini ngoMgqibelo ebusuku.
Lo mdlalo, kuzobe kungowesibili wamanqamu kulesizini ebholeni lakuleli, kanti uza nethuba lokuthi womabili lamaqembu amakhulu ake athole ukuqubula indebe njengoba kuyinto angasayazi.
ISundowns, izobe ikufuna nakanjani ukunqoba lo-R4.25-million, njengoba selokhu yagcina ukuthatha indebe ngo-2008, kanti iCeltic yagcina ukuthatha ngo-2005.
ISundowns, kulesizini ingelinye lamaqembu ashaya idaka, kodwa ikwazile ukufinyelela kowamanqamu eTelkom.
Basanqobe imidlalo emibili nje vo kulesizini kwiligi, phakathi kwaleyo midlalo bashaye iCeltic ngeSonto elidlule nayo ebudlala ngaphandle kwabadlali bayo abaphezulu, lokho kwenze iSundowns yakwazi ukunyukela endaweni yesibili emsileni welogi.
“Kuzoba umdlalo onzima. Sizobhekana neqembu elinabadlali abanethalente kakhulu," kusho uLarsen ngaphambi komdlalo.
“Angeke sithathi ngokuthi iSundowns ingunombolo bani kwilogi. Lokho akukhombisi ngokweqiniso ukuthi iyiqembu elinjani.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siyazifela ngemfuyo isilomo seBafanaComment on this story
FANELESIBONGE BENGU
UMDLALI weBafana Bafana uSiyabonga “Nsimbi” Sangweni (31) useziphendule intandokazi ngisho nakulabo abangawunaki umdlalo kanobhutshuzwayo ngamagoli amqoka awashayele iqembu lesizwe ku-Africa Cup of Nations (Afcon), elinye lawo eliweze elakuleli langena kuma-quarterfinal alo mqhudelwano.
Ngaphandle kokujabulisa abalandeli uma esenkundleni, uSangweni uyazifela ngomndeni wakhe nomhlambi wakhe wemfuyo angenzi iphutha lokungayi koyibheka uma ethola ikhefu entweni ayithandayo nemakhele le mfuyo, ibhola.
Nangesikhathi iBafana inikwa ikhefu elincane emshikashikeni we-Afcon, uNsimbi unikele ekhaya eDondotha, eMpangeni wayohlola isimo.
Lo mdlali owathengwa i-Orlando Pirates kuGolden Arrows unezinkomo ezingu-34, izimbuzi ezingu 56, izinja, izinkukhu namajuba.
“Ngeholo lami lokuqala kwi-Arrows ngathenga inkomo nembuzi. Ekhaya yayikhona imfuyo phambilini kodwa yafa enye yadayiswa,” kusho uNsimbi.
Izinkomo zale nsizwa ziyayisiza njengoba isanda kuzikhipha iyolobola ingoduso yayo engathandanga ukuyidalula igama layo.
“Umuntu wami ngowaseWitbank, eMpumalanga kanti sahlangana khona ekuhambeni. Kuthiwa unyawo alunampumulo. Ezinye izinkomo ezinhlanu ngizikhiphe ngithenga ingane yami yentombazane. Kusashoda ezinye ezimbili nje,” kusho uNsimbi.
UNsimbi ongubaba wezingane ezintathu uSipho (10), Thabi (6) no-Ayabonga (3), uthe zingase ziwushaye ngasekupheleni konyaka kodwa usuku abakalunqumi nothandiweyo wakhe.
Uthe ungumuntu okukhonzile ukuya ekhaya lapho khona akhe isithabathaba somuzi aziphumulela kuwo ngokubuka ithelevishini noma adlale umculo ikakhulukazi umasikandi.
Lo mdlali akagcini kuphela ngokuba nemfuyo kodwa ungusomabhizinisi njengoba enekilabhu yebhola edlala esigabeni se-SAB, iSiyabangena FC, amatekisi amabili ahambela eMpangeni, ithilomu nendawo edayisa iziphuzo zokucima ukoma.
Njengoba iBafana Bafana imatasa ilungiselela umdlalo wama-quarter-final osekudayiswe wonke amathikithi awo lapho izobhekana khona neMali, eMoses Mabhida Stadium ngoMgqibelo ngo 8.30 ebusuku, uthole isikhashana esincane ngoMsombuluko ukuyobona umndeni nemfuyo yakhe.
Etheleka emagcekeni akubo kube yinjabulo yodwa emndenini wakhe ohlanganisa nobabekazi wakhe u-Ana Sangweni ovele wamanga.
Udadewabo osanda kuphothula iziqu ze-Marketing eMangosuthu University of Technology, uNqo, uthe uNsimbi uwusizo olukhulu kubo nezingane zakwabo njengoba bengu-10 sebebonke.
Abazali sebadlula emhlabeni, kwaqala uyise u-Osborne owashona ngo-1997 kwalandela unina uDudu owashona ngo-2009.
UNqo uthe bebembuka bewumndeni nomakhelwane ngesikhathi iBafana Bafana idlala neMorocco ngeSonto lapho uNsimbi eshaye khona igoli lokulinganisa nokwenze umdlalo waphela zibambene ngo 2-2.
“Besinethemba lokuthi uzolishaya igoli nangempela wenza njalo. Usijabulise kakhulu siwumndeni,” kusho uNqo.
Umndeni wakwaSangweni uthanda ibhola njengoba abafowabo uMandla (24) engunozinti waMaZulu FC kanti uThami (23) yena edlalela iMamelodi Sundowns.
Njengendlela yokusiza umphakathi, uNsimbi uthe uhlela umqhudelwano webhola ozodlala ngePhasika eDondotha.
“Ibhola kumele livuselelwe ezikoleni ngoba yilapho liqala khona. Yingakho nami lo mqhudelwano wami kuzobe kuncintisana kuwo izikole. Kuqala ibhola sasilidlala usuku lonke kanti igenge yamanje isilibala yi-playstation notshwala,” kusho uNsimbi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
HARARE—
Abesifazana beZimbabwe bathi bayalwesaba ukhetho oluzayo ngoba besesabela ukuthi udlakela luzakwedlula olube khona ngokhetho luka 2008. Lokhu kuphume emhlanganweni wemfundiso yabesifazana abafuna ukuphatheka kwezombusazwe.
Abameli bengatsha zabomama abavele kumabandla wonke ezombusazwe baveze ukuba ngokhetho olukhangelelwe ukwenziwa ngomnyaka ozayo sebesesaba khona lokuthi bacintise labo ezikhundleni.
Abesifazana bamabandla ezombusazwe akuhulumende womanyano ayalusola kakhulu udlakela besithi ngezinye izikhathi bahlukuluzwa ngabebandla labo.
Kubika intathelizindaba yeStudio 7 uMavis Gama ese Harare.
Udaba lukaMavis Gama lodlakela kwabesifazana lwezombusazwe


text:
HARARE—
Abenhlanganiso yeZimbabwe Democratic Institute-ZDI bathi inhlolisiso yabo iveza ukuba abekomisheni ebona ngezokuqhutshwa kokhetho eye Zimbabwe Electoral Commission kayanelisi ukuqhuba ukhetho olukhululekileyo.
Abe ZDI bathi kuyadingeka ukuba kukhethwe amanye amalunga awe ZEC kanye lezisebenzi zalinhlanganiso ngoba kumgceke ukuba ekhona alobudlelwano lababona ngezomvikela kanye labehofisi yamapholisa asebenza nsitha awe CIO.
Impumela yenhlolisiso eyenziwe ngabenhlanganiso ye Zimbabwe Development Institute ebivele iphezu kokudingisisa ukuthi abe ZEC bayanelisa na ukuqhuba ukhetho loba hatshi,ikuveze sobala ukuthi kulezikhexe ezinengi ngamalunga ayevele ekhona kukhetho luka2008. Abe ZDI bathi inengi lamakhomishina awe ZEC kumele akhutshwe kukhethwe amanye ngoba lawa akhona eyamele uhlangothi esekela elinye lamabandla abumba uhulumende womanyano okungaphazamisa umsebenzi wawo. Bathi kuyini okuhle angakwenza kumbe okungcono okungavimba ukuqilibezela kanye lengxabangxoza eyaba khona ngomnyaka ka2008 okwaze kwakhokhelela ekubunjweni kukahulumende womanyano.
Kubika intathelizindaba yeStudio 7 uMavis Gama ese Harare.
Udaba lukaMavis Gama lwenhlolisiso yeZDI ngeZEC


text:
HARARE—
Uzulu ukhuthazwa ukuqinisa impi yakhe yokudinga ulwazi lokuphatheka emsebenzini wezemigodi, ukudinga ulwazi lokwenzakala, kanye lokuthi ngubani owemba amatshe aligugu okunje ngamadayimani elizweni. Ngakwelinye icele uzulu osemangweni elemigodi enjenge Marange okula madayimana ukhuthaza ukuba anikwe ithuba lokuphatheka kulumsebenzi ukuze azithuthukise laye.
Ingcwethi kwezemithetho zikhuthaza uhulumende ukuthi adinge ukuguqula imithetho eqondisa umsebenzi wokwemba amatshe aligugu eZimbabwe.
Abekade besemhlanganweni ophathelane lokwenjiwa kwamadayimana aweMarange, owenzelwe eHoliday Inn eHarare ngolweSihlanu bavumelene ukuba makube lengxoxo uqobo phezu komsebenzi wokwenjiwa kwamadayimani.
Bathi kumele iqiniswe limpi yokudinga ukwazi okwenzakalayo hatshi kundaba zamadayimani kodwa kugoqele ezemvelo yonke elizweni.
Kuvunyelenwe njalo ukuba atshutshiswe uhulumende ukuze okutholakalayo kuphathise uzulu wakulezo zigaba hatshi abokuza.
Kubika intathelizindaba yeStudio 7 uMavis Gama osethulela loludaba ngokugcweleyo eseHarare.
Udaba lukaMavis Gama lomhlangano wamadayimana


text:
UGordhan ukhumbule iPrasa neSanral
2013-02-27 16:36
Parliament – UNgqongqoshe wezeziMali uPravin Gordhan, ngoLwesithathu wethule isabelozimali sakhe sika-2013/14, wakhumbula izinkampani zezokuthutha ezithwele kanzima, okuyi Passenger Rail Agency of South Africa neSouth African National Roads Agency.
AbakwaPrasa bazonikwa isamba esingu-R5 billion, esikhathini esiyiminyaka emithathu ezayo.
"Uxhaso lwabakwaPrasa kuhloswe ngalo ukuqinisekisa ukuthi wenziwa ngcono umsebenzi wokuthwala kwabagibeli, eminyakeni okungenani eyishumi ezayo, kusuka ngo-2015/16 kuya phambili."
USanral wona uzothola isamba esingu-R156.2 million, bese kulandela u-R1 billion, eminyakeni emibili ezayo.
Kungokwesibili emlandweni ukuthi kwethulwe isabelozimali esevile ku-R1.15 trillion, ePhalamende.
Abantu abahola kancane nabo kuvele ukuthi bazoxegisela intela.
UMnyango wezeMfundo uklanyelwe isamba esingu-R232.5 billion, owezeMpilo ukwanelwe u-R133 billion kanti owamaPhoyisa unikwe u-R67 billion.
UGordhan uthe iphakethe likasikilidi lizokwenyuka ngo-60 cent kwathi ikani likabhiya lenyuswa ngo-7.5 cent.
Ibhodlela likabhiya elingu-750ml lenyuswe ngo-15 cent, amawayini enyuswa ngo-R3, ilitha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
HARARE—
Inkokheli zabesifazana zikhuthaza uzulu ukuba avote esemakukela ugwalo olukhangelelwe ukuba yisisekelo sombuso esitsha kukhetho lweReferendum. Lokhu kuphume kungxoxo phezu kwesisekelo sombuso eyenzelwe eQuill Club eNew Ambassador Hotel ngolweSine kusihlwa.
Lumhlangano uyingxenye yenhlelo eziqoqwe ngabesigodlo sommeli weMelika eZimbabwe kuhambelana lokunanza ilungelo labensundu elizweni lakhe ngayonale inyanga kaNhlolanja kuhlelo lwe “Black History Month ‘. Kuqakathekiswa imisebenzi yabesifazana bonsundu abadumileyo ngokulwela ilungelo loluntu lenguquko abafana loNkosikazi Rosa Parks wase Montegomery e Alabama owamelana lokubandlululwa kwabensundu ngeminyaka yabomasixties. UParks ubikwa engazange asebenzise udlakela ngesikhathi esala ukusukumela omhlophe ebhasini.
Injongo yalomhlangano owenziwe phansi kwesihloko esithi “ The Legacy of Rosa Parks:Women & Non-Vviolent Strategies of Social Change ” ngeyokubonisana ukuba omama labo balakho ukuphatha umsebenzi wokulwela ilungelo loluntu lekuletheni inguquko emazweni abo kungekho dlakela.
Kubika intathelizindaba yeStudio 7 uMavis Gama eseHarare.
Udaba lukaMavis Gama lwabesifazana abakhuthaza uYes vote kuReferendum


text:
Sihamba kahle isimo eThailand
2012-04-12 12:03
Bangkok - Zihamba ngokwejwayeleikle izindiza zamabhanoyi ezisuka ePhuket, eThailand nebeziphazamisekile kulandela ukwesabela ukuthi kungase kuhlasele i-tsunami.
NgoLwesithathu amagagasi anamandla ahlasele e-Indonesia, kwenyuka amaphaphu kusatshelwa ukuthi kuzohlasela i-tsunami eyashiya ibhubhisile ngonyaka ka-2004.
"Kusukela ngoLwesithathu ebusuku, bese sivuliwe isikhumulo sezindiza,"
kusho uBang-orurat Shinaprayon, umqondisi kwaTourism Authority of
Thailand.
AbeThailand National
Disaster Warning Centre bahambise izexwayiso ezifundazweni eziyisithupha okuyiKrabi, Phuket, Phangnga,
Ranong, Satun neTrang.
Kubuye kwahanjiswa isihoxiso kuzona zonke izifundazwe kanjalo namanye amazwe akede abaliwe.
– "Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela IzindabaNews24 kuTwitter (@IzindabaNews24).


text:
UDhlomo uthi akajiki kwakushilo
2012-11-30 08:32
Nalini Naidoo, The Witness
Durban - Kuqubuke imvunge esiShayamthetho saKwaZulu-Natal ngesikhathi kukhulunywa ngokuhamba ngendiza kukaNgqongqoshe wezeMpilo uSibongiseni Dhlomo.
OweDA uMark Steele, nowathi uDhlomo kumele esule esikhundleni, useshaye ingwijikhwebu njengoba ethe angaqhubeka nomsebenzi wakhe.
I-IFP yona ithi yethemba ukuthi lokhu abakuzwile kuyiqiniso kodwa yaphakamisa ukuthi kumele kube nophenyo oluqhutshwa ngabeHealth Professions Council of
South Africa.
Indaba yendiza kaDhlomo yaqala emasontweni amathathu edlule ngesikhathi abezindaba bebika ukuthi wanqwaha nendiza enophephela emhlane ekwakumele iphuthumise isisulu sengozi.
USteele uthi ukholelwa ekutheni le ndaba ibingagwemeka ekutheni ize ibe nkulu kangaka ukuba uDhlomo wayisingatha ngendlela efanele.
Umfana owalimala engozini u-Asheen Maharaj, 15, akazange ahanjiswe yi-ambulensi ezimele eHillcrest
Hospital, nengamakhilomitha amabili ukusuka endaweni yesehlakalo.
Kepha wayiswa eNkosi Albert Luthuli Hospital, nengamakhilomitha angu-28 ukusuka lapho kwenzeka khona inhlekelele.
Kuthiwa uDhlomo wayephuthuma isigameko lapho kwakusolwa udokotela ngokudlwengula ingane yesikole, kodwa eminye imibiko ithi wayephuthuma emngcwabeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ihamba yodwa iGauteng - Barbara Creecy
2013-01-03 13:00
Johannesburg - Abafundi baseGauten ebebenza umatikuletsheni ngonyaka ka-2012 yibona abathole imiphumela ephezulu ezweni lonke okungokwesibili eminyakeni emithathu, kusho uNgqongqpshe wezeMfundo uBarbara Creecy ngoLwesine.
"Baphumelele kahle kakhulu selokhu kwatholakala inkululeko. Imiphumela emihle selokhu kwasetshenziswa i-universal access to education," usho kanje ngesikhathi ememezela imiphumela yesifundazwe kamatikuletsheni ka- 2012 eWits University eGoli.
"Okubaluleke kakhulu, ukuthi lena imiphumela emihle hhayi nje ngokwezibalo zabaphasile kuphela kodwa nangendlela okuphaswe kahle ngayo."
Isibalo sabafundi abaphase iNational Senior Certificate (NSC) eGauteng sinyuke ngo-2.8% sisuka ku- 81.1% ngo-2011 saya ku-83.9% ngo- 2012.
UCreecy uthe imfundo kumele ibukwe njengento yesikhathi eside edinga amandla nokuzikhandla hhayi exhanyazelelwayo.
"Kulonyaka, u-71% wabafundi abaphumelele imaths uma kuqhathaniswa no-61% wango-2011. Izinga lokuphasa iPhysical Science linyuke ngo-10%, laya ku-70%.
Isikole iHoërskool Waterkloof ePitoli yisona esenze kahle kunazo zonke esifundazweni.
UCreecy uthe izikole zasemalokishini nazo ziyangokwenza kangcono..
"Kubafundi abathole u-100% kwi-Mathematics, abekho ngaphansi kwabayisithupha abafunda kwezasemalokishini. Izikole zasemalokishini zithole o-distinction abangu-7284, uma kuqhathaniswa nabangu-6109 bango-2011."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe ababhikishi eN West
2012-10-24 16:16
Johannesburg - Abantu abayishumi nane baboshiwe ngoLwesithathu ngesikhathi beqhuba umbhikisho ngaphandle kwamahhovisi kaMasipala waseLichtenburg, kusho amaphoyisa aseNorth West.
Ababhikishi bebefuna ukuqashwa ngokuphelele, kusho okhulumela amaphoyisa uCaptain Aafje Botma.
Bonke abasolwa bazovela ngaphambi kweNkantolo yeMantshi eLichtenburg ngoLwesine, babhekene namacala okudala udlame emphakathini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kutholakale izidumbu zabakhulile efrijini
2013-01-10 07:05
Johannesburg - Kutholakale isidumbu sesakukazi nesekhehla efrijini elisemzini wabo eBelfast, eMpumalanga, kusho umbiko wamaphoyisa esifundazwe ngoLwesithathu.
"Izidumbu zitholwe ngamaphoyisa namhlanje ekuseni (ngoLwesithathu), bezivalelwe efrijini ziboshwe izandla nezinyawo," kusho okhulumela amaphoyisa uLieutenant-Colonel Leonard Hlathi.
URudolf no-Elna Van Heerden bebeneminyaka engu-79 ubudala, bebenamanxeba okushaywa ekhanda ngento eqinile.
Kwebiwe izibhamu ezimbili, imoto yabo yohlobo lweToyota Prado yona itholakale ishiywe kanjalo emgwaqeni ongu-N4, ngaseMiddelburg.
Akukaboshwa muntu ngalesi sehlakalo.
– Landela Izindaba News24 kuTwitter
(@IzindabaNews24).


text:
Kuhlasele isifo sohudo eKapa
2013-01-14 14:26
Cape Town - Amaphaphu aphezulu edolobheni laseKapa, njengoba sekushone izingane ezimbili zibulawa yisifo esihlobene nokukhishwa yizisu, kusho umbiko ngoMsombuluko.
Lokhu kwenzeke esikhathini esiyizinyanga ezimbili ezedlule.
Iphephandaba iCape Argus likhiphe umbiko othi zingaphezu kuka-2
500, izingane ezithole ukwelashwa emitholampilo, zelashelwa ukukapalata nokuphelelwa ngamandla.
Izingane ezingu-300 zangeniswa ezibhedlela ngenyanga kaDisemba, izingane ezimbili ezineminyaka engaphansi kweyisihlanu ubudala, zagcina ngokuphangalala esibhedlela iTygerberg Hospital, kusho okhulumela uMyango wezeMpilo esifundazweni uFaiza
Steyn.
Isikhathi sohudo kulindeleke ukuthi siphakame phakathi kwenyanga kaFebhuwari noMashi.
Uhudo kuthiwa luba mandla kakhulu ehlobo, njengoba kwande amagciwane, ikakhulu ezindaweni eziyimijondolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Siyohlukaniswa ukufa noMalema - Ungqongqoshe
2013-02-06 10:05
Johannesburg - Ngingumngani omkhulu noJulius Malema futhi sizohlukaniswa ukufa naye, lawa ngamazwi kaNgqongqoshe wezokuHlaliswa kwaBantu neziNdaba zoMdabu eLimpopo, uClifford Motsepe.
Ubephendula imibiko ethi uMnyango wakhe wagixabeza ithenda izinkampani eziyamaniswa nalowo owayengumengameli we-ANC Youth League uMalema, yokuthi kwakhiwe izindlu zomxhaso, kubika iSowetan.
UMotsepe uthe akukho okusolisayo ngokunikezwa kwalezi zinkampani la mathenda nguMnyango wakhe "ngoba zakhethwa ngaphansi kohlelo lokuthi zizokwazi ukubhekana nomsebenzi".
Imibiko ithi lo Mnyango wakhiphela uMalema nobhululu bakhe amathenda ezigidi zamarandi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Makuqedwe ukubulawa kwamaphoyisa - Popcru
2012-04-25 08:16
Johannesburg - Inyunyana iPolice and Prisons Civil Rights Union (Popcru) isiphumele obala yathi makuqedwe nya ngokusocongwa kwamaphoyisa nokubukeka sekuyinsakavukela kuleli.
"Sikholelwa ukuthi amaphoyisa, ojele nawomgwaqo kumele aqhube umsebenzi wawo ngaphandle kokusaba nokusatshiswa yizigelekeqe ezigcaluza emigwaqeni yethu," kusho isekela likaNobhala Jikelele uLebogang Phepheng.
UPhepeng ukusho lokhu kulandela ukubulawa kwamaphoyisa amabili omgwaqo eGoli.
Uthe bayawuhlaba impela lo mkhuba wokubulawa kwamaphoyisa eHillbrow, eGoli lisemsebenzini, nokusolakala ukuthi kwenziwe ngumshayeli wetekisi.
Iphoyisa lesibili libulawe ngoLwesibili ePimville, eSoweto lisendleleni eya emsebenzini.
- Landela
IzindabaNews24 kuTwitter
- SAPA


text:
Kusolwa isikhwele kobulale izinganeComment on this story
NONTUTHUKO NGUBANE noBAWINILE NGCOBO
USIFANISA nenganekwane umndeni wakwaMchunu eWillowfontein eMgungundlovu isigameko sendodakazi yakhona ebulale izingane zayo ezintathu maqede yazilengisa yafa nayo ngeSonto entathakusa emuva kokuba ikhale ngokuhlushwa ngumnakwabo obempiklela ngokuthi ukipite noyise wezingane zakhe eGoli.
UNksz Fikile Mchunu (24) nezingane zakhe ezintathu okungabafana ababili uSiyanda ononyaka, Ayanda (2) nentombazane uSifundo (7) batholwe befile endlini abebehlala kuyo.
Ingane yentombazane iklinywe ngeshethi kwathi ezabafana zacindezelwa ngomcamelo omkhulu zaze zafa, maqede unina wazo wazilengisa ngentambo.
Yize umndeni uthi awunaso isiqiniseko ngesizathu sokuzibulala kwakhe kodwa uthole ukuthi encwadini ayibhalile bathe ukhale ngemiyalezo nezingcingo ebezivela kumnakwabo obehlezi empiklela ngokuthi uhlezi nendoda yakhe eGoli.
Umalumekazi kaFikile, uNkk Sibongile Mchunu, uthe basamangele ngoba uFikile bekungekho okumxakile obekungenza ukuthi aze azibulale nezingane zakhe.
“Encwadini ayibhalile akukho okugculisayo akubekayo ngesizathu sokuzibulala nezingane zakhe. Akushilo wukuthi ukhathele yimiyalezo ebivela kumnakwabo ethi uhlezi nendoda yena ebe ehlezi nezingane. Izinombolo ebezimfonela zimthumela nemiyalezo uzibhalile encwadini wacela nobaba wezingane zakhe ukuba angalubhadi emngcwabeni,” kusho uNkk Mchunu.
Okunye okuvelile wukuthi bebengaboni ngaso linye noyise wezingane zakhe zabafana obekubhekwe ukuba azoqedela amalobolo njengoba ngoDisemba 18 ngonyaka odlule elethe izibizo.
Unina kaFikile, uNkk Simangele Mchunu, elandisa leli phephandaba uthe indodakazi yakhe “ibihlushwa wukuphuza ngokweqile”.
“Konakala mhlazane uFikile eqala ukuphuza utshwala ngokweqile. Ubehlezi esabisa uyise wezingane zakhe ukuthi uzobulala izingane bese ezibulala naye. NgoMqgibelo ngathola ucingo luvela kuyise wezingane zakhe ekhala ngokuthi uFikile ufuna ukubulala izingane. Ngaya ukuyozibheka ngafica kungonakele lutho. Nami ngithuke ekuseni sengimthola elenga nezingane zilele ngokulamana kwazo embhedeni sezithule,” kusho uSimangele.
Kuthintwa uyise wezingane ozibize ngoMnuz Phakamani Zulu ukhale ngesikhwele ebesixakile kuFikile.
“Anginalo ulwazi ukuthi kungani ezibulele nezingane zami.
“Wangitshela ukuthi uzozibulala nezingane, bekuyinto abehlezi eyisho kodwa ngingazitsheli ukuthi angayenza. Ubenesikhwele ngokweqile,” kusho uZulu.
UZulu unezingane ezimbili noFikile okuyilezi zabafana.
“Imiyalezo angithumelele yona ebusuku ibilokhu ingazisa ukuthi useyibulele eyokuqala, ulandelisa ngeyesibili waze wabulala eyokugcina wase ethi naye uyazibulala,” kusho uZulu othe naye usashaqekile.
UZulu uvumile ukuthi bake baxabana noFikile kodwa sesiside isikhathi bagcina ukungaboni ngaso linye.
Okhulumela amaphoyisa KwaZulu-Natal, uColonel Vincent Mdunge, uthe umbiko osemaphoyiseni ukhomba ukuthi lo wesifazane uqale wabulala abantwana bakhe bobathathu wabe esezilengisa.
UNdunankulu wesifundazwe, uDkt Zweli Mkhize naye ongowokuzalwa kuyo le ndawo uvakashele umndeni ukuzobaduduza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amaphoyisa awukuqophanga okwenzeka emayini
2012-10-24 08:17
Rustenburg - Amaphoyisa azange akuqophe konke lokhu okwenzeka egqumeni ngasemayini iLonmin eMarikana, kusho ubufakazi obethulwe ngaphambi kweKhomishana kaFarlam.
Umthwebuli owabe ephezulu ebhanoyini watshelwa ukuthi kumele aqophe konke okwenzekayo, nokho wawushaya indiva loyo myalelo.
Lobu bufakazi bethulwe nguLieutenant Colonel Johannes Cornerlius Botha, obephekwa ngokungathwebu kwakhe ukudutshulwa kwabavukuzi.
UBotha ubebuzwa mayelana nombiko wakhe oshoyo ukuthi akakuqophanga okwabe kwenzeka, utshele ikhomishana ukuthi akakubonga ukudutshulwa kwesibili kwabavukuzi okwenzeka, uthe wezwa ngakho esehlile ebhanoyini.
Uphenyo luyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Iphoyisa eligulayo libophe iqola esibhedlela
2013-01-23 10:04
Siyathemba Ben, The Witness
Durban - Ngisho ukugula okumlalise esibhedlela akumvimbanga usayitsheni ukuthi abophe utsotsi obezama ukuqola abantu esibhedlela iMidlands Medical Centre.
USergeant Nithia Peter olaliswe kulesi sibhedlela, ubophe utsotsi oyedwa kwababili abaqole isiguli umakhalekhukhwini waso.
UPeter udele izinhlungu wajaha izigelekeqe lezi, ekade zizama ukubaleka.
“Bengingaphathekile neze kahle, kodwa ngizitshele ukuthi kumele ngibabambe kuze bangaqhubeki nomkhuba wabo wokuqola abantu,” kusho uPeter.
UPeter wangeniswa esibhedlela ngoMgqibelo, kuthe ngoMsombuluko ephaphama esezinhlungwini wabona amadoda amabili emi eduze nombhede wesiguli esineminyaka engu-17 ubudala.
Laba batshele isiguli ukuthi sizodedelwa esibhedlela, bathi asibanike iselula kuze bezokwazi ukuthola imininingwane ethile.
“Basuke embhedeni womfana badlula ngakimi bathi 'Mnumzane uPeter'. Bengingababoni kahle kodwa bona bengibona, bobabili ngababopha ngo-2011."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
UZuma uthulele uDu Toit isigqoko
2012-08-31 07:32
Pretoria - UMengameli Jacob Zuma uhalalisele umbhukudi wakuleli uNatalie du Toit ngokuba ngowokuqala wakuleli ukuthatha indondo yegolide kumaParalympics abanjelwe eLondon, kusho isitatimende esikhishwe yiHhovisi likaMengameli.
UDu Toit unqobe kowamanqamu wabesifazane we-100m butterfly.
"Sithanda ukuhalalisela uNatalie ngokuphinde ahlanganise leli lizwe ngemfudumalo yokunqoba kumaParalympics kanti asingabazi ukuthi ezinye izindondo zisazolandela," kusho isitatimende.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC ifuna intela kwabagogodile - Umbiko
2013-02-07 10:03
Johannesburg - Iqembu elibusayo i-African National Congress ladingida enkomfeni yalo enkulukazi eyabanjelwa eMangaung, lanquma ukuthi kube nentela ezobanjelwa abantu asebegogodile, kusho umbiko wephephandaba iSowetan.
Inkomfa yadingida ukuthi abantu abagogodile bakhokhe intela ebizwa nge-graduate tax, uma nje beqeda ukuthola imisebenzi.
Okwamanje akucacile ngendlela ukuthi izosebenza kanjani le ntela nanokuthi izokuba ngamaphesenti amangaki, kusho umbiko wephephandaba.
UNobhala Jikelele weSA Students Congress uThemba Masondo, ukuqinisekisile ukuthi kwadingidwa ngalolu daba.
"Siyinhlangano saba nemibuzo eminingi ngale ntela. Akukacaxi kahle ukuthi izosebenza kanjani," kusho uMasondo.
Ngokombiko we-ANC, intela lena kuhloswe ngayo ukwelekelela laba abahlomula kuNational Student Financial Aid Scheme, ngenhloso yokuthi ekugcineni imfundo ibe mahhala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 6 wamaHindu eNdiya
2011-11-08 16:20
Lucknow - Isikhulu sithi kushone abantu abayisithupha benkolo yamaHindu kulandela ukugxobana ngezinyawo okube khona ngesikhathi kuqhubeka umgubho wenkolo yawo eGanges enyakatho neNdiya.
U-Amit Chandola, okuhulumela uhulumeni, uthi kulimale abanye abangu-50 kulesi sigameko sangoLwesibili eHaridwar, nokuyithempeli lasedolobheni i-Uttar Pradesh ngaseHimalayas.
Bekubuthelene izinkulungwane zabantu kulo mfula ukuzokhuleka.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AP


text:
Kuboshwe obezama ukushushumbisa idayimane
2012-11-14 10:03
Johannesburg - Indoda edabuka eLebanon ikhalelwe ngamasongo kaSigonyela esikhumulweni sezindiza i-OR Tambo International ngesikhathi ibanjwa izama ukushushumbisa idayimane lesamba esilinganiselwa ku-R20 million, kusho uphiko loKlebe.
Amaphoyisa alunywe indlebe ngomlilsa oneminyaka engu-25 ubudala, obesabhanoyini elilibangise eDubai, kusho okhulumela amaphoyisa uCaptain Paul Ramaloko.
"Sithole izicucu zedayimane ezingu-220, azigwinye ngemuva kokuthi aboshwe."
Ngenyanga kaMashi, omunye odabuka kulona leli lizwe, oneminyaka engu-27 ubudala, waboshwa ngesikhathi ebanjwa nedayimane lenani elingu-R15 million, uRamaloko uthi amaphoyisa akholwa wukuthi laba bayingxenye yesigejana esishushumbisa amadayimane.
Umsolwa uzovela ngaphambi kweNkantolo yeMantshi yaseKempton Park, ngoLwesine.
Uphenyo luyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 5 kudutshulwa eMelika
2012-12-10 14:02
Porteville - Ikhale iphindelela insimbi yasesontweni ememezela ngokushona kwabantu besigodi esithile eTule River Indian Reservation ngemuva kokuthi indoda ivuke umbhejazane idubula kwasani eyibona phambi kwayo.
Kulesi sigameko kushone owesifazane nezingane zakhe ezintathu, nomsolwa washona edubulana namaphoyisa.
Iziphathimandla zivimbezele uHector Celaya, 31, emgwaqeni osemaphandleni ngoMgqibelo ebusuku kulandela lesi sigameko esishiye nezinye izingane ezimbili zilimele.
UCelaya ushone ngesikhathi amaphoyisa evulela ngenhlamvu.
Akekho owaziyo ukuthi uCelaya ubesukwe yini ngesikhathi ebulala izihlobo zakhe.
Enye ingane edubulekile igcine ngokushonela esibhedlela.
- Landela
IzindabaNews24 kuTwitter
- Sapa - AP


text:
Izophasiswa ngo-2012 i-NHI: Motsoaledi
2011-02-22 14:15
Pretoria - Uhulumeni uzimisele ngokuwuphasisa ngo-2012 umshwalense wezempilo kazwelonke, kusho uNgqongqoshe wezempilo u-Aaron Motsoaledi ePitoli izolo.
Ekhuluma eNyuvesi yaseTshwane, uMotsoaledi uthe ulindele ukuthi kulethwe amaphepha phambi kweKhabhinethi kungekudala, nokuzolandela ukuthi lolu hlelo lukhishelwe umphakathi ukuba uphose itshe esivivaneni.
Abantu ababegxeka i-NHI nokuthi angeke iluthole uxhaso lwezezimali babebona imali abayikhokha ezibhedlela ezizimele.
"Thina (njengohulumeni oholwa i-ANC) ngeke silubulale uhlelo lwezempilo oluzimele. Luzozibulala lona."
- SAPA


text:
Asifanele ama-iPads - Imeya
2013-02-27 14:05
Durban - Emizamweni yokuhambisana nobuchwepheshe, abakhokhi bentela kungenzeka maduze bakhokhele izindleko zamakhansela aseThekwini ukuze athole ama-Apple iPads.
NgoLwesibili, iMeya yeTheku uJames Nxumalo uthe uboleke i-iPad kuMgcinimafa wedolobha uKrish Kumar kulandela ukuhlazeka kwakhe ngokuba nguyena yedwa ongayiphethe emhlanganweni wezimeya.
Eminyakeni eyisishiyagalombili eyedlule, ngesikhathi amakhansela ethola ama-laptops, kwakungukuthi idolobha lifuna ukuyiyeka indaba yokusebenzisa uhlelo lokubhala yonke itno phansi emaphepheni, kuqhuba iThe Mercury.
Idolobha lasebenzisa u-R1.9 million ngokuthenga ama-laptops, kuhlanganisa nokukhokhelwa kwe-internet.
Kodwa ikhansela le-DA uTex Collins uthe ngoLwesibili ukufakwa kwama-laptops akusebenzanga futhi akulisizanga idolobha.
UNxumalo ngoLwesibili uthe ma-iPads angcono kunama-laptops.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Inhlansi yethemba ngeBafana - Nematandani
2012-09-14 11:01
Johannesburg - Yize abaningi bethi iqembu ebelidlala neBafana Bafana belingekho ezingeni elikahle, umengameli weSA Football Association uKirsten Nematandani uthi iqembu lesizwe liyathembisa kulandela imidlalo emibili yobungani kule nyanga.
IBrazil eyayibukeka ingekho efomini yawina kanzima ngo 1-0 ngesikhathi ibhekene neBafana eSao Paulo ngesonto eledlule, kanti iMozambique yona yayingenabo abadlali bayo abanohlonze ngesikhathi iguqiswa ngo 2-0 yiBafana eNelspruit ngoLwesibili.
UNematandani uthi kubonakala kuzoba noshintsho ngaphansi kwesandla somqeqeshi omusha uGordon Igesund.
“Ngicabanga ukuthi abafana bebedlala ibhola elimnandi,” kusho uNematandani.
"Ngichazeke kakhulu ngoDean Furman obeqala ukubizwa. Udlale ibhola elihle," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kujutshwe amaphoyisa ngemashi yama-etolls
2012-12-06 07:28
Johannesburg - Ungafunga ukuthi amabutho eya empini njengoba amaphoyisa ekhishwe ngobuningi bawo eKatlehong, eKurhuleni, empumalanga neGoli, ngaphambi kombhikisho wokubambezela emigwaqeni omelene ne-etolling.
Abalelwa okungenani ku-12 amaveni amaphoyisa akuMasakhane
Street nalapho kuhlelwe khona ukuthi kuzoqala umbhikisho weCongress of SA Trade Unions (Cosatu).
EBraamfontein, kuqalile ukubuthana kwabantu, amaphoyisa kanye nabezindaba.
Kunamaveni amaphoyisa atshalwe eCosatu House kuJorissen Street.
Le mashi kulindeleke ukuthi iqale ngabo-08:00.
Kuzophazamiseka le migwaqo: N1, M2, M1, N3, N12, R24, no-R21.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Uzulu wemaphandleni uthi abantu kabafunde ukukwamukela isimo sabo nxa bethe bahlolwa igazi batholakala ukuba balalo igciwane lengculaza eleHIV. Abantu bakhuthazwa njalo ukuthi bangabi lamahloni loba ukuyangeka ukukhulumisana njengemhuli bebonisana phezu kwendlela zokuzivikela.
Abanengi emaphandleni babika ukuthi kakusabayangisi ukuxoxisana phezu kodaba lwegciwane lengculaza eleHIV kanye lawo umkhuhlana ngokwawo wengculaza.
Abathatheneyo baxoxisana bekhulelikile phezu kwendlela esezikhona zokuzivikela emikhuhlaneni yemacansini okugoqela eyengulamakwa kanye lalo igciwane lomkhuhlane wengculaza.
Bakulesi sibanga ngoba bethi ukukhulumisana lokubonisana emakhaya kubaphathisa ekuthini belondoloze impilakahle yabo, losizo beluthola ngesiphangiphangi.
Bathi ukube lokhe beyangeka ukutsho ukuba sekulo dubo lapha ekhaya ngokunye okubangela ukulahlekelwa yimpefumulo kwabanengi ikantike umuntu ubengaziphilela okweminyaka eminengi nxa elutholiswe masinyane usizo lwemithi lamaphilisi ephiwa abaphila legcikwane.
Kubika intathelizindaba yeStudio 7 uMavis Gama ese Harare.
Udaba luka Mavis Gama lwabemaphandleni ngesimo seHIV


text:
IGreece isonga ukufela enkundleniComment on this story
MTHOKOZISI MNCUSENI
BASONGA ngokufela enkundleni abeGreece emdlalweni wabo we-quarter final ye-Euro 2012 abazowudlala neGermany namuhla e-Arena Gdansk, ePoland, ngo 8.45 ebusuku.
Okwenza iGreece, engathishiwe kulo mdlalo, ukuthi isonge ngokuphoxa iGermany, ethwelwe ngeqoma ekudleni isicoco, wukuthi lo mdlalo izowugijima ngaphandle kwesihlabani sayo esingukaputeni, uGiorgios Karagounis, kanti abadlali bafuna ukaputeni wabo aphinde adlale ku-semi final.
UKaragounis, oshaye igoli elifake iGreece ku-quarter final ibhekene neRussia, uthole ikhadi eliphuzi lesibili kuwona lowo mdlalo okuyikona okwenza angabi khona koweGermany.
Abadlali beGreece bathi bazokwenza konke okusemandleni ukuthi abuye sebeku-semi final ukaputeni wabo azoqhubeka nokubahola njengesibani njengoba ehlale enza.
Ngaphandle kwalokhu abeGreece banethemba lokuthi ulwazi abanalo ngeqembu lesizwe laseGermany luzobasiza kakhulu kulo mdlalo.
UKyiriakos Papadopoulos, ogijima kuSchalke 04, noSokratis Papastathopoulos, odlalela iWeder Bremen, okungamaqembu amabili aseGermany, bathi bakuqonda kahle okufanele bakulindele kulo mdlalo futhi lolu lwazi abanalo bazoludlulisela kozakwabo.
Womabili la mazwe awakaze ehlulwe kulesi sigaba se-Euro okwenza lo mdlalo ulindelwe ngabomvu njengoba kwaziwa nokuthi akuhoshelwana kuwona ngokwezombusazwe. Nakuba kuyiGermany ethwelwe ngeqoma ukuba idlulele phambili lapha kodwa neGreece iyaziwa ngomlando wayo wokuphoxa amazwe asuke ethishiwe emiqhudelwaneni.
Lo mdlalo kuzokube kuyi-quarter final yesihlanu yeGermany emqhudelwaneni ofanayo kanti isiwawine wonke adlule. IGreece izokube idlala kweyesibili i-quarter Final kwazise ngo-2004 ishaye iFrance ithwelwe ngeqoma endleleni yayo (iGreece) ibheke ekudleni lesi sicoco.
UThomas Muller ongakayiboni inethi kulo mqhudelwano, Mario Gomez, ohamba phambili ngamagoli, Sami Khedira noMesut Ozil bonke bathembise ukunqoba kweGermany.
Iqembu elizonqoba lapha lizozibekela indawo kowandulela amanqamu elizowudlala nozonqoba phakathi kwe-England ne-Italy ngoJune 28 eWarsaw. Siye koshicilela ungakadlalwa oweCzech Republic nePortugal eWarsaw National Stadium.
Olunye ulwazi: Euro.com
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe obeshayele ngesivinini eseqile
2012-08-13 10:04
Johannesburg - Umshayeli waseThekwini uboshelwe ukushayela ngesivinini sika-203?km/h emgwaqeni uN1, kusho amaphoyisa kaMasipala waseGoli ngeSonto.
Lo wesilisa oneminyaka engu-27 ubudala ubanjwe ehamba ngemoto engenayo i-number plate, kusho okhulumela amaphoyisa uChief Superintendent Wayne Minnaar.
Kulindeleke ukuba avele eNkantolo yaMantshi yaseRoodeport ngoMsombuluko.
Abanye abesilisa abangu-11 kanye nabesifazane ababili baboshwe ngoMgqibelo ebusuku kulandela ukubanjwa beshayela ngejubane eleqile kwelivumelekile.
UMinnaar uthe babanjwe behamba ngejubane elingaphezulu ngo-120 km/h kwelivumelekile.
Omunye wesifazane ubehamba ngo-185 km/h ngemoto iMini Cooper.
Kulindeleke ukuba nabo bavele enkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usenkingeni owajovwa ephethwe yikhandaComment on this story
NONHLANHLA MKHABELA
USADIDEKILE ukuthi wajovwa nganhloboni yomjovo owesifazane ongasakwazi ukuhamba kahle emuva kokuba ejovwe emtholampilo iKwaMashu Health Care Centre ekade eye khona enenkinga yekhanda elinkenkethayo.
UNksz Danisile Luthuli waseSiyanda uthe ngoJanuwari 27 waphathwa yikhanda waya emtholampilo lapho ajovwa khona wanikezwa namaphilisi.
Uthe ngakusasa wavuka esinqeni lapho ejove khona kuneqhubu elincane, kubuhlungu wanganaka ezitshela ukuthi yizinhlungu zomjovo ezijwayelekile.
“Ngokuhamba kosuku lakhula leli qhubu kwaqala kwavuvukala nethanga lonke. Ngaphindela emtholampilo bangibuza ukuthi nginesiqiniseko yini sokuthi ngijovwe yibona,” kulandisa uNksz Luthuli.
Uthe wanikezwa omunye umuthi watshelwa ukuthi emuva kwezinsukwana lizosha iqhubu liphele kodwa kunalokho lakhula laze laqhuma ubomvu.
“Kwase kukhona nenyama elengayo umakhelwane wangibizela i-ambulensi ngoba ngingasakwazi nokuzihambela nayo eyazifikela ebusuku. Kwathi uma ngifika emtholampilo ngathethiswa kwathiwa ngenzani ngoba kunakwa abantu abalimele kuphela ebusuku,” kusho uNksz Luthuli.
Uthe ekugcineni omunye unesi wamsiza wamtshela ukuthi iqhubu bese liqala ukuba nobuthi wamubhandisha.
Ekugqigqeni kwakhe emtholampilo eyoshintsha amabhandishi uthe wahlangana nobhekelele izindaba emthola-mpilo uMnuz Hlanganani Bhengu wamchazela udaba lwakhe.
“Wabiza u-matron wamchazela konke wabe esethi (u-matron) kuzoba nomhlangano wabasebenzi kuzanywe ukuthola ukuthi ngubani owenze iphutha ngoba mina ngangingasali-khumbuli igama likanesi owangijova,” kusho uNksz Luthuli.
Esebuyela ngoLwesihlanu eyoshintsha ibhandishi uthe watshelwa ukuthi ikhadi lakhe lilahlekile nokuyinto emxakayo eyokulahleka kwalo futhi lilahleka ngoba esefake isikhalo.
UNkk Patricia Ndlanzi oyi-Operational Manager uthe udaba lukaNksz Luthuli luyaphenywa wathi ikhadi lakhe lizofunwa lize litholakale.
“Udaba lwakhe lusehhovisi likaBhengu luyaphenywa. Ikhadi lizofunwa lize litholakale ngoba ngeke lilahleke nje lingaziwa,” kusho uNkk Ndlanzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
ICosatu ifuna iqiniso ngeNkandla
2012-11-14 07:51
Johannesburg - UMvikeli woMphakathi uThuli Madonsela kumele asombulule iqiniso ngohlelo luka-R200 million lokulungiswa komuzi kaMengameli Jacob Zuma eNkandla, kusho iCosatu.
Okhulumela iCongress of SA Trade Unions uPatrick Craven uthe lo mfelandawonye ukhathazekile ngemibiko oyizwayo.
"Siyazi ukuthi umvikeli womphakathi uyaphenya ngalolu daba kanti futhi sithemba ukuthi uhulumeni uzosebenzisana naye ukuthola umnyombo walezi zinsolo," esho.
"Ngakho-ke ngeke siphawule kuze kube kuphuma umbiko."
Lowo owaxoshwa njengomkhulumeli we-African National Congress Youth League uFloyd
Shivambu ugxeke iSA Communist Party ngokweseka uZuma yize iningi likhala ngalolu hlelo lwaseNkandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA